ועדת הכספים, כנסת 25, פרוטוקול מספר 78, 2023-03-20 00:00

משה גפני: בוקר טוב, אני מתכבד לפתוח את ישיבת ועדת הכספים

משה גפני:  אני מבקש רק לומר, התפרסם הבוקר בעיתון גלובס, אבל זה כנראה בעוד מקומות, טבלה של משרד המשפטים, של מועצת רואי החשבון על הבחינות של רואי החשבון שהתקיימו במוסדות השונים

ולדימיר בליאק: זה נושא שקרוב לליבי

משה גפני: אז אני הולך להגיד לך

משה גפני:  אתה תיכף תראה שזה קרוב לליבך

משה גפני:  אני קורא את הציונים, אז באוניברסיטה העברית בירושלים 34% עברו את הבחינה של מועצת רואי החשבון

ולדימיר בליאק: אנחנו מדברים על חשבונאות?     

משה גפני: ראיית חשבון

ולדימיר בליאק: לא, יש שניים

ולדימיר בליאק:  יש פיננסית ויש ביקורת

משה גפני: אני לא יודע

ולדימיר בליאק: כי בביקורת בדרך כלל אחוזי המעבר יותר נמוכים עד כמה שאני זוכר

משה גפני: כתוב התפלגות - - -     

ולדימיר בליאק: אוקיי, לא משנה, יכול להיות שזה משוקלל

משה גפני: זה הפיננסית?      

ולדימיר בליאק: פיננסית? אוקיי

משה גפני: "התפלגות הישגי הנבחנים בחלוקה לפי מוסדות לימוד"

משה גפני:  באוניברסיטה כפי שאמרתי, באוניברסיטה העברית 34% מהתלמידים עברו

משה גפני:  באוניברסיטת תל אביב 54% עברו, ובמקום הראשון, תתפלא ולדימיר, במקום הראשון עם 96% של הצלחה בבחינות זה של איגוד הסמינרים של בית יעקב

משה גפני:  למה אתה צוחק? זה לא אני, זה משרד המשפטים

ולדימיר בליאק: לא, אני לא צוחק

ולדימיר בליאק:  זה מעולה

משה גפני: אני מכיר את זה וזה נכון, ואני מברך אותם על כך, גם על מסלול הלימוד הזה

ולדימיר בליאק: אתה יודע שכדי להיות רואה חשבון לא חייבים לעשות תואר

משה גפני: כן

ולדימיר בליאק: אתה יכול להתחיל מהתחלה, מהמבחן הראשון במועצה

משה גפני: כן, כן והם עושים את זה

משה גפני:  זה לא היה בשנים עברו

ולדימיר בליאק: לא, זה היה

משה גפני: לא היה

ולדימיר בליאק: המסלול היה

ולדימיר בליאק:  אני לא יודע עד כמה השתמשו

משה גפני: בשנים האחרונות

משה גפני:  לפני 20 שנה זה לא היה

משה גפני:  למדות מורות, גננות

משה גפני:  זה מה שהיה

משה גפני:  היום יש את ההכשרה החלופית

ולדימיר בליאק: רשום כמה ניגשו? כמה נבחנים היו?     

משה גפני: קרוב ל-100, 90 ומשהו

משה גפני:  אני עשיתי את החוק על יועצי מס, שיוכלו בבית יעקב גם ללמוד

משה גפני:  זה גם כן היה לפני הרבה - - -

משה גפני:  גדעון סער אז היה שר החינוך, ואני מברך אותם, את הבוגרות של איגוד הסמינרים של בית יעקב, ש-96% מהן - - -      

ולדימיר בליאק: אגב, זה מאוד נמוך לתל אביב

ולדימיר בליאק:  כשאני למדתי בתל אביב הגענו ל-80%-85% לפחות, קצת פחות מבאר שבע והמכללה למנהל אבל היינו באחוזים הרבה יותר גבוהים

משה גפני: מי שבמקום השני אחרי איגוד הסמינרים של בית יעקב זה המרכז האקדמי רופין

ולדימיר בליאק: אוקיי, יש שם גם פקולטה חזקה

משה גפני: שהוא עם 81%, אז אני מברך אותם על כך ואנחנו עוברים לסדר-היום

משה גפני:  אנחנו מתחילים בהצעת חוק הגדלת נקודות זיכוי להורים במס הכנסה והגדלת מענק העבודה (הוראת שעה) (תיקון), התשפ"ג, הכנה לקריאה שנייה ושלישית

משה גפני:  מי מציג את החוק?     

ישי פרלמן: אני מרשות המיסים

משה גפני: אגב, מה נגמר עם עכו?      

ישי פרלמן: אני מחכה שיהיה לזה איזשהו פתרון אצל הגורמים מעלינו

משה גפני: תודה רבה

משה גפני:  יש חידושים בכנסת הזאת, כל מיני חידושים כאלה

ישי פרלמן: נכןן

משה גפני: פעם כשאני הייתי מעלה דבר כזה, הייתי מעלה

משה גפני:  זה לא פעם ראשונה שאני עושה את זה, שהחברים מבקשים שזה יהיה לשלוש שנים ולא לעד סוף השנה, אז נמצא פה מישהו מוסמך, לוחש לי באוזן והוא אומר, אין לנו מקור תקציבי, בוא תחכה, נראה עוד שבוע

משה גפני:  כלום

משה גפני:  דממה

משה גפני:  יש התנהלות שונה במשרד האוצר שאני לא מכיר?      

ישי פרלמן: לא

ישי פרלמן:  אולי דברים חדשים

ישי פרלמן:  זה נחמד שיש התפתחויות

משה גפני: בסדר

משה גפני:  על כל פנים אני לא קיבלתי תשובה

משה גפני:  אני אחתום על זה היום

משה גפני:  אני חיכיתי עם החתימה בעניין הזה אם אתם תגידו, אבל אם לא אמרתם אני אחתום היום

ישי פרלמן: אנחנו נגיב

משה גפני: אתם לא חייבים להגיב

משה גפני:  מבחינתי זה בסדר

משה גפני:  אני רק שאלתי איך ההתנהלות הזו

ישי פרלמן: אנחנו נגיב

ישי פרלמן:  זה ידוע ללשכה של השר

משה גפני: תודה רבה

משה גפני:  בבקשה, לגבי הנושא של נקודות זיכוי

ישי פרלמן: הנושא הזה גם באופן דומה, שנה שעברה בחוק הגדלת נקודות זיכוי להורים במס הכנסה והגדלת מענק עבודה התשפ"ב 2022 ניתנה כהוראת שעה נקודת זיכוי נוספת להורים לילדים בגילאי 6 עד 12, נקודת זיכוי אחת, בין אם זה להורה העיקרי ובין אם זה להורה המשני, בין אם זה לגבר ובין אם זה לאישה

ישי פרלמן:  לפי הוראת השעה יפקע בסוף דצמבר 2022 כאשר היא הוארכה לפי סעיף 38 לחוק יסוד הכנסת עד אמצע פברואר

ישי פרלמן:  מטעמים תפעוליים היא ניתנה גם לגבי המשכורות של חודש פברואר שמשולמות במרץ ועכשיו אנחנו בעצם צריכים להאריך את ההוראה הזאת עד סוף השנה

ישי פרלמן:  הבאנו פה הוראה נקודתית רק לסגור את הנקודה הזאת

ישי פרלמן:       בגלל שאנחנו רוצים שמעסיקים כבר יוכלו להתחשב בזה במשכורת שהם משלמים ממש בימים הקרובים, אז בעצם הבאנו את ההוראה הכי פשוטה שאנחנו יכולים, הכי קצרה, שזה בעצם עד סוף השנה עם איזשהו סעיף תקציבי שנדבר עליו אחרי זה, שאנחנו רק רוצים בעצם לאפשר למה שקורה עד עכשיו להמשיך להתנהל עד סוף השנה ולא לפגוע בהורים לאותם ילדים

ישי פרלמן:  הסדר רחב יותר וקצת שונה אנחנו רוצים להביא גם במסגרת הדיונים על התקציב

יונתן מישרקי: רחב אתה מתכוון קבוע?     

ישי פרלמן: גם קבוע וגם רחב יותר מבחינת אוכלוסייה שזה יחול עליה, ושם אני מציע שיהיה דיון מהותי יותר

ולדימיר בליאק: מה העלות התקציבית של הדבר הזה?     

יובל צפריר: אני מאגף תקציבים

יובל צפריר:  2

יובל צפריר: 25 מיליארד שקל לשנה

משה גפני: רק נקודות הזיכוי או גם מענק העבודה?     

יובל צפריר: לא, נקודות הזיכוי לגילאי 6 עד 12

משה גפני: כמה זה מענק העבודה?      

ישי פרלמן: יש לנו את הנתונים

ישי פרלמן:  מענק העבודה משולם שנה מאוחר יותר, אז אנחנו לא בלחץ של להאריך, כאשר נקודות הזיכוי משולמות תוך כדי השנה במשכורות

משה גפני: אבל כך כתבתם: נקודות זיכוי להורים במס הכנסה והגדלת מענק העבודה

ישי פרלמן: זה השם של החוק

משה גפני: אוקיי, אז אנחנו לא נוגעים בעניין הזה, למה?     

ישי פרלמן: הבאנו עכשיו רק את הדבר הכי דחוף

ולדימיר בליאק: רגע, אבל זה אומר שמענק עבודה חוזר לקדמותו לפני התיקון שעשינו?     

ישי פרלמן: אבל אפשר עוד לתקן את זה בהמשך - - -     

ולדימיר בליאק: לא, אני אומר נכון לעכשיו

ישי פרלמן: כן, כן

משה גפני: תחזרו עוד פעם על מה אתם מבקשים

משה גפני:  אתם לא נוגעים במענק העבודה בכלל?     

ישי פרלמן: לא

משה גפני: מה המצב עכשיו של מענק העבודה כשלא משנים?     

ישי פרלמן: זה אומר שלגבי עבודה ב-2022 יקבלו את התוספת שדיברנו עליה שנה שעברה, שהיא תשולם רק ביולי 2023, ולגבי 2023, עבודה ב-2023 אנחנו חוזרים להסדר הרגיל שכתוב בחוק מענק עבודה, הסדר הקבע

ולדימיר בליאק: 40% פחות

משה גפני: זה לא 40% פחות

משה גפני:  30% ומשהו

ולדימיר בליאק: בסדר, קרוב ל-40%

שולמית אלוני: החוק המקורי שעבר פה בשנת 2022, הוא נגע גם להסדרים של נקודות הזיכוי

שולמית אלוני:  זה הוראת שעה שבאמת נקבעה עד 31 בדצמבר 2022 ופקעה עם הארכה של סעיף 38 ב-15 בפברואר, ובנוסף היה תיקון בסעיף השני לחוק הגדלת שיעור ההשתתפות בכוח העבודה, שהוא קבע בעצם את התוספת למענק עובד, ה-40% שעליהם דיברת

שולמית אלוני:  הוראת השעה הזאת שנקבעה בחוק המקורי נקבעה עד יום 31 בדצמבר 2025

ולדימיר בליאק: אה, אוקיי

שולמית אלוני: היא לא פוקעת

משה גפני: בהיותי כזה שאני כל פעם עושה קיצורי דרך, אתם הוצאתם תזכיר חוק, שתזכיר החוק מגדיל את נקודות הזיכוי עד גיל 18 ואת מענק העבודה הוא מגדיל

משה גפני:  למה אנחנו לא יכולים לעשות את זה עכשיו? אני רוצה לעשות את זה עכשיו

משה גפני:  למה הממשלה צריכה להקדים אותנו? אם הממשלה חושבת שזה מה שצריך לעשות, אז בואו נעשה את זה

אליהו (אלי) רביבו: אדוני היושב-ראש, אני מבקש לחזק את מה שאתה אומר ולהוסיף לנציגי האוצר עוד שאלה

אליהו (אלי) רביבו:  הלא מדובר בהמשך מצב קיים של הוראת שעה

משה גפני: נכון

אליהו (אלי) רביבו: מדובר בתקציב דו-שנתי

אליהו (אלי) רביבו:  מה הסיבה שהארכה היא רק לשנה? אם התקציב הוא דו-שנתי, אדוני היושב-ראש, מה הסיבה שהארכה היא רק לשנה?      

ולדימיר בליאק: האופוזיציה תומכת

אליהו (אלי) רביבו: אני מבקש שיענו לי על זה

יובל צפריר: אני רק אגיד, הממשלה קיבלה החלטה להביא את הצעדים האלה כחלק מתקציב המדינה שיגיע ביוני

אליהו (אלי) רביבו: נפלא

יובל צפריר: כחלק מתקציב המדינה גם יגיע מקור תקציבי

יובל צפריר:  חלק מהתחזיות הדו-שנתיות גם ל-2023 וגם ל-2024 - - -      

אליהו (אלי) רביבו: ידידי המלומד רק מחזק את שאלתי

אליהו (אלי) רביבו:  למה מראש אתם מציגים את זה לשנה?     

יובל צפריר: הסיבה שהבאנו את זה עכשיו, כי המעסיקים משלמים את נקודות הזיכוי במהלך השנה - - -     

אליהו (אלי) רביבו: ואני מבקש, למה לא מ-day 1 זה יהיה אקוויוולנטי למשך זמן התקציב שאנחנו מצביעים עליו?     

משה גפני: אני אסביר לכם מה שאומר חבר הכנסת רביבו

משה גפני:  הממשלה החליטה והיא בחנה את זה כמובן

משה גפני:  הממשלה לא עושה דברים בלי שהיא בוחנת את זה כמו שצריך

משה גפני:  היא החליטה שצריך להגדיל את נקודות הזיכוי ואת מענק העבודה

משה גפני:  קיבלה החלטה והוציאה תזכיר חוק ואישרה את זה

משה גפני:  אתמול היא אישרה את זה בממשלה

משה גפני:  אני סומך על הממשלה שמה שהיא עושה, היא מתכוונת לזה

משה גפני:  היא גם מתכוונת ברצינות אחרי בחינת העניין, אלא מה, חסר עכשיו את תקציב המדינה שיהיה את המקור התקציבי

משה גפני:       שואל חבר הכנסת רביבו, למה שלא נעשה את זה קבוע? ואני מוסיף לכם, אמנם אנחנו נאשר את זה עכשיו אבל זה יתחיל לאחר אישור תקציב המדינה

משה גפני:  זה יתחיל נניח ביולי

משה גפני:  למה אנחנו צריכים לחכות שיגיע חוק הסדרים והאישורים ואנחנו לא יודעים מה יהיה קודם ומה יהיה אחר כך, מה הכנסת תספיק

משה גפני:  זה נמצא על שולחננו, נעשה את זה בצורה הזאת

משה גפני:  אתם אומרים שעדיין אין מקור תקציבי, זה יתחיל לפעול ביולי

יובל צפריר: הצורך להביא את התיקון עכשיו - - -      

אליהו (אלי) רביבו: הצורך ידוע

אליהו (אלי) רביבו:  חבר'ה, שאלה מאוד פשוטה

אליהו (אלי) רביבו:  אני לא יודע למה זה נשמע כל כך מסובך

ישי פרלמן: בסוף הרעיון של להביא תקציב ולהביא את כל ההסדרים שביחד עם התקציב, זה כדי שהכנסת תוכל לקבל החלטה מושכלת תוך ראיית סדרי העדיפויות הכלליות של הממשלה ולבחור איפה להשקיע את הכסף שלה בשנת 2024

אליהו (אלי) רביבו: עדיין התקציב הוא דו-שנתי

משה גפני: אליהו, אני מקווה רק שאתה מבין את השפה האוצרית

אליהו (אלי) רביבו: אני בן אדם מאוד מאוד פשוט, אדוני היושב-ראש

אליהו (אלי) רביבו:  אני לא מתוחכם

משה גפני: כולנו פשוטים

אליהו (אלי) רביבו: אני שואל שאלה פשוטה ואני מבקש תשובה פשוטה

אליהו (אלי) רביבו:  מעבר לזה אני לא מבקש

משה גפני: הוא אומר, תאשרו את זה

משה גפני:  מתי שיגיע לפה התקציב, אז תוסיפו את נקודות הזיכוי למענקי העבודה ותורידו את הטבות המס

אליהו (אלי) רביבו: אדוני היושב-ראש, חייב להיות רציונל

יובל צפריר: התקבלה החלטה

יובל צפריר:  יגיע תקציב המדינה ממש בקרוב לכנסת, יתבצעו פה הדיונים - - -     

ולדימיר בליאק: מתי זה יקרה, אגב?      

שולמית אלוני: ב-23 במרץ

ולדימיר בליאק: יגיע לכנסת?     

משה גפני: ביום חמישי מניחים את זה על שולחן הכנסת

משה גפני:  זה התוכנית, בלי נדר

ולדימיר בליאק: בלי נדר

ולדימיר בליאק:  מתי מצביעים, בפגרה?      

משה גפני: לא חושב

ולדימיר בליאק: לפני הפגרה?     

משה גפני: פגרה בעוד שבוע

משה גפני:  בסדר, נראה, אני במתח

ולדימיר בליאק: כולנו במתח

משה גפני: בבקשה

יובל צפריר: שוב, אני רק אגיד שכל המהלך יגיע כחלק מדיוני התקציב בחודש יוני

יובל צפריר:  באנו לפתור בעיה נקודתית באופן מיידי, שהיינו צריכים

יונתן מישרקי: כן, אבל גם ככה יש הסתייגות

יונתן מישרקי:  גם ככה כתבתם בסעיף 3 שהתיקון בכפוף להעברת תקציב המדינה

יונתן מישרקי:  ככל וזה כפוף, כמו שאתם מציינים, תאריכו את התוקף כמו שאומר רביבו

אליהו (אלי) רביבו: מדויק

ישי פרלמן: יש בעיה לתת נקודות זיכוי במשך חצי שנה

ישי פרלמן:  המס מחושב על בסיס הכנסה שנתית

ישי פרלמן:  נקודות הזיכוי ניתנות על בסיס הכנסה שנתית ולחשב את המס השנתי, לכן יש בעיה מאוד גדולה מבחינת מיסים, לעשות משהו שיחול רק על אמצע השנה, לכן אנחנו הוספנו את הסעיף הזה שהוא מיוחד, אין אותו בהרבה מקומות, כדי לאפשר לעשות את זה עד סוף השנה בלי שנצטרך לבוא לפה עוד פעם

ישי פרלמן:  אתה מדבר על 2024

אליהו (אלי) רביבו: נכון

ישי פרלמן: 2024 זה שנה חדשה

ישי פרלמן:  יכול להיות שאתם רוצים לקבל החלטה אחרת

ישי פרלמן:  יכול להיות שאתם רוצים שיהיו שתי נקודות זיכוי עד גיל 18

אליהו (אלי) רביבו: לא, לא, לא, אנחנו נגיש תיקון אם אנחנו נרצה

אליהו (אלי) רביבו:  הוראת השעה מגיעה בכפוף להגשת תקציב המדינה

אליהו (אלי) רביבו:  התקציב הוא דו-שנתי

אליהו (אלי) רביבו:  זה נכון?     

קריאה: כן

אליהו (אלי) רביבו: וזה נכון שהוראת השעה מגיעה בכפוף לכך שאנחנו מעבירים תקציב? למה להבדיל את זה? למה את זה להגיש דו-שנתי ואת זה חד-שנתי?      

משה גפני: אם הם נותנים תשובה על השאלה שלך עכשיו, תשובה מושכלת, אני נותן להם פרס ישראל

אליהו (אלי) רביבו: אדוני היושב-ראש, אבל השאלה מאוד מאוד בסיסית

אליהו (אלי) רביבו:       אני כל כך מברך שבין המון נושאים שאמורים לעלות לדיון בחרת בנושא הזה היום

אליהו (אלי) רביבו:  זה מסביר באמת את התמיהה שלנו

אליהו (אלי) רביבו:  יושבים פה אנשים מאוד מאוד מלומדים שהם בוודאי מבינים מה עומד מאחורי זה

אליהו (אלי) רביבו:  לא יכול להיות שמקבלים החלטה והם לא יודעים מה עומד מאחוריה

אליהו (אלי) רביבו:  אני מבקש, כמו שאני שואל שאלה פשוטה כבר איזה שמונה פעמים, פעם אחת תנו לי תשובה פשוטה

אליהו (אלי) רביבו:  בטוח שהתשובה שלכם כל כך טובה שתספק אותי ואת חבריי ונרד מהעניין

משה גפני: אבל תשובה רצינית, לא משהו שבלוני

משה גפני:  הרי גם החוק שאתם מבקשים עכשיו מאיתנו הוא כפוף לאישור תקציב המדינה

משה גפני:  אם לא יאושר תקציב המדינה, החוק לא קיים

משה גפני:  אני מבין שהתשובה שלך מוכנה מראש אבל בכל אופן תקשיב גם לפשוטי האם

משה גפני:       החוק שאתם מבקשים מאיתנו לאשר הוא כפוף לעובדה שתקציב המדינה יאושר

משה גפני:  אם תקציב המדינה לא יאושר, גם מה שנאשר היום לא יחול

משה גפני:  זה מה שאתם כותבים בהצעה

משה גפני:  אתם הממשלה, אתם אומרים שצריך להעביר את החוק שהחלטתם עליו אתמול וגם הוא לא נמצא בחוק ההסדרים

משה גפני:  הוא חוק שאושר בוועדת שרים

משה גפני:  הוא אושר בממשלה

משה גפני:  הנושא הזה כפוף לאישור תקציב המדינה ואתם מחכים שתקציב המדינה יגיע

משה גפני:  אנחנו מבקשים לא לחכות

משה גפני:  אותו דבר, אותה מתכונת

משה גפני:  אנחנו לא הולכים נגד הממשלה

אליהו (אלי) רביבו: מה שנקרא, על אותו בסיס ניהול סיכונים

משה גפני: כן

משה גפני:  יהיה תקציב מדינה? יהיה את שני החוקים יחד

משה גפני:  לא יהיה תקציב מדינה? שני החוקים יחד לא יהיו

משה גפני:  למה אתם צריכים להתעקש? הרי אנחנו נאשר את זה ככה כמו שאני אומר

יובל צפריר: אני מקווה שהתשובה שלי כן תספק

משה גפני: בבקשה

יובל צפריר: בכנסת לא עבר שום חוק לגבי סדרי העדיפויות של שנת 2024

משה גפני: ברור

משה גפני:  זה ייקבע, זה ייכנס לתוקף

יובל צפריר: נכון, ולכן גם פה אנחנו לא מבקשים להאריך את הוראת השעה ולקבוע איזה שהם סדרי עדיפויות ל-2024 בהקשר הזה

יובל צפריר:  אנחנו נמצאים כבר עכשיו ב-2023 ומבקשים לתקן משהו באופן מיידי רק עבור 2023

יובל צפריר:  בעוד שלושה חודשים יגיעו גם סדרי העדיפויות של 2024

משה גפני: זה לא קשור לתקציב באופן טכני

משה גפני:  זה לא חלק מחוק ההסדרים, זה לא חלק מתקציב המדינה

משה גפני:  זה אישור חוק

משה גפני:  כמו שאתם מבקשים מאיתנו, החליטה הממשלה עד גיל 18

משה גפני:  החליטה הממשלה על מענק העבודה

משה גפני:  אני אומר, באותו מסלול שאתם אומרים

משה גפני:  אנחנו לא נשבור את המסגרת

משה גפני:  אם לא יאושר תקציב המדינה או שאם יחליטו בסדרי העדיפויות להוריד את זה, הוא יירד, אבל אם לא, אז אנחנו חוסכים את כל הזמן הזה

משה גפני:  תקבלו את זה

משה גפני:  אם אתם רוצים, נקבל החלטה

משה גפני:  אני אגיש על זה רוויזיה

משה גפני:  אם אתם תירצו לעשות בעניין הזה שינויים, אז תגידו לנו, אבל נאשר את זה ככה בגלל שאחרת אנחנו נראים לא טוב

ולדימיר בליאק: ראית מה קורה עם הדולר היום?      

משה גפני: לא

ולדימיר בליאק: 3

ולדימיר בליאק: 7

משה גפני: טוב

אליהו (אלי) רביבו: לפחות בחלק מהמהלכים שלכם ניצחתם כבר

ולדימיר בליאק: עזוב, נו, הקשקוש הזה

ולדימיר בליאק:  אני מבין את האוצר, אגב

ולדימיר בליאק:  אני יכול להבין אותם

ולדימיר בליאק:  אמנם שר האוצר לא בארץ, אני מקווה שהוא ינחת מתישהו ויתעסק בתקציב, אבל איך הוא אמר, ?elephant in the room from, אז בואו נדבר על elephantim

ולדימיר בליאק:  הם חרדים להכנסות המדינה

יונתן מישרקי: אתה מתנגד לזה

ולדימיר בליאק: לא, אני לא מתנגד לזה

ולדימיר בליאק:  אני בעד להאריך את זה עד סוף 2024

ולדימיר בליאק:  אגב, אנחנו עשינו את זה בקדנציה הקודמת ולכן אני בעד להאריך את זה, אבל אני חושב שהאוצר היום חרד מאוד לגורלם של הכנסות המדינה בעקבות כל הברדק שעשיתם בחודשים האחרונים, ולכן הם לא מוכנים להאריך את זה עכשיו, וחבל

משה גפני: מהיכרותי את משרד האוצר שיש לי היכרות רבת שנים, אני לא חושב שהנושא הזה מעניין אותם

משה גפני:  מה שמעניין אותם זה שהכול ילך לפי הסדר שהם קובעים

משה גפני:  זה היה בכל שנה ככה, והוויכוחים בין ועדת הכספים, אני לא בטוח שהיה בשנה וחצי שאתם הייתם בשלטון

משה גפני:  לא בטוח שהיו הוויכוחים האלה

ולדימיר בליאק: אגב, היו ויכוחים ואנחנו עשינו את זה

משה גפני: יכול להיות

משה גפני:  אני לא נכנס לעניין הזה, אבל לי היה ויכוחים ולוועדה היה ויכוחים עם משרד האוצר בשנים רגילות בלי קשר לנושא של רפורמה כזאת או אחרת, והם תמיד מתעקשים שהכול יהיה לפי התוכנית שלהם, שלא הבנו הרבה פעמים למה

משה גפני:  גם עכשיו אנחנו לא מבינים למה

ולדימיר בליאק: אז בואו נעמוד על זה שאם מדובר בתקציב הדו-שנתי וחשוב שמשפחות עובדות יקבלו נקודות זיכוי, בואו נתעקש כוועדת הכספים ונאריך את זה עד סוף 2024

ולדימיר בליאק:  אתם מעבירים תקציב דו-שנתי, 2023, בואו נאריך את זה

ולדימיר בליאק:  אנחנו ועדת הכספים

ולדימיר בליאק:  אתם הריבון, יש לכם 64 מנדטים, יש לכם רוב, בבקשה

יונתן מישרקי: אהבתי איך בליאק לקח שמאלה ואז פתאום חתך ימינה בחדות

ולדימיר בליאק: מה זה שמאלה? אני מרכז

יונתן מישרקי: אתה הסברת למה אתה מסכים עם האוצר

ולדימיר בליאק: אני לא אמרתי שאני מסכים עם האוצר

אליהו (אלי) רביבו: אתה מסביר אותם אבל לא מצדיק אותם

ולדימיר בליאק: אני אומר שאתם במדיניות שלכם, אתם פוגעים כנראה בהכנסות המדינה ולכן הם חרדים האם הם יוכלו לעמוד בהתחייבות הזאת

ולדימיר בליאק:  אני אומר שאתם כריבון, ואתם בעד מעמד הביניים, יש לכם 64 מנדטים וניצחתם בבחירות

ולדימיר בליאק:  בואו נאריך את זה עד סוף 2024

אליהו (אלי) רביבו: ידידי, אתה יודע מה הדבר שאנשי האוצר החרוצים כל כך מייחלים לו? שננהל את השיח הזה בינינו עכשיו

ולדימיר בליאק: קודם כל אנחנו כאן לנהל את השיח

ולדימיר בליאק:  אנחנו בפרלמנט

אליהו (אלי) רביבו: חבר'ה, תקשיבו, עד שיש נושא אחד שאין בו אופוזיציה/קואליציה, בואו לא נכלה את זמנם היקר

ולדימיר בליאק: אדרבא, בואו נאריך את זה עד סוף 2024

ולדימיר בליאק:  תשתמשו ברוב שלכם

אליהו (אלי) רביבו: תקשיב, אני לא נוקב בשנה בכלל

אליהו (אלי) רביבו:  אני גם לא אומר עד איזו שנה

אליהו (אלי) רביבו:  אני אומר, כל זמן שהתקציב הזה בתוקף, גם הוראת השעה הזאת מקבלת אותו תוקף

אליהו (אלי) רביבו:  אם הייתם מעבירים חד-שנתי, לא הייתי מבקש דו-שנתי, וכמו שאני לא מבקש תלת-שנתי כי התקציב הוא דו-שנתי, גם אתם לא יכולים לעשות את זה חד-שנתי כשהתקציב הוא דו-שנתי

אליהו (אלי) רביבו:  פשוט

אליהו (אלי) רביבו:       היה ובצוק העיתים נצטרך לקבל החלטות מנוגדות למה שמעבירים היום, נתכנס שוב פעם

אליהו (אלי) רביבו:  אני מניח שאדוני היושב-ראש לא יתנגד לכך

משה גפני: לא, לא

עמי אסף: ראש הרשות לפיתוח כלכלי למגזר החרדי, תחת הרב אורי מקלב, משרד ראש הממשלה

עמי אסף:  אנחנו תומכים מאוד בחוק וחושבים שזאת הצעה טובה מאוד של הממשלה, של משרד האוצר

עמי אסף:  זה יעודד תעסוקה

עמי אסף:  אם נקשר את הערתו של היושב-ראש על ההצלחה בבחינות של ראיית החשבון, ש-91 בנות שם הצליחו מתוך 95, וזה הגבוה ביותר בארץ, הן אכן יצטרכו לקבל פרנסה, ולכן לשאלתו של ולדימיר מהאופוזיציה, זאת השקעה למעשה בהעלאת שיעורי תעסוקה והפריון מתעסוקה - - -      

ולדימיר בליאק: אני הכי בעד

ולדימיר בליאק:  אני עשיתי את זה בקדנציה הקודמת

עמי אסף: לכן אנחנו תומכים מאוד בחוק הזה

ולדימיר בליאק: אנחנו פשוט מכירים איזה 20 שנה

עמי אסף: ולכן חושבים שזאת הצעה ראויה מאוד וטובה מאוד ותסייע מאוד למגזר החרדי

משה גפני: זה יסייע לכולם

עמי אסף: לכולם, ודאי

משה גפני: זה טוב לכולם

משה גפני:  טוב גם לציבור החרדי

ולדימיר בליאק: זה טוב לכל מי שמגיע לחבות במס

משה גפני: כן

ולדימיר בליאק: ויש לו ילדים בגילאים הרלוונטיים

אליהו ברוכי: זה בדיוק מה שאנחנו שואפים אליו, באופן שוויוני

משה גפני: אתה נמצא ברשות של הציבור החרדי, אבל אני רואה את הראייה כולה, ובראייה כולה החוק הזה הוא חוק מעולה לכל הציבור בישראל

אליהו ברוכי: אדרבא, זה אפילו תורם ומעודד מעורבות חברתית וכלכלית בהרחבה לכלל אוכלוסיות, שיכול להיות שאם העידודים האלה לא היו קיימים, לא היה להם למה לתמרץ את עצמם

אליהו ברוכי:  אני רק אשמח לקבל את חוות דעתך האם אתם תומכים ברעיון הכללי או בפרט שאנחנו שואפים אליו, שזה יהיה דו-שנתי?      

עמי אסף: ברגע שוועדת שרים לענייני חקיקה קיבלה החלטה, אז כל הפקידות מחויבת ללשון ההחלטה שלנו

עמי אסף:  ודאי מבחינה מקצועית ככל שהחוק יוקדם, הוא עדיף

אליהו ברוכי: אוקיי, אז אני מבקש שזה יכנס לפרוטוקול

משה גפני: שמה?     

אליהו ברוכי: אני קודם כל אמרתי שאני רואה באופן מבורך עידוד ותמריץ לאוכלוסיות, ומעורבות חברתית וכלכלית, דבר שמאחד את החברות ומעודד את הכלכלה ורק תורם

אליהו ברוכי:  הוא גם רואה את זה כמוני, אגב

אליהו ברוכי:  שאלתי אותו האם הם תומכים בגישה של החד-שנתי

אחמד טיבי: את מי שאלת?     

אליהו ברוכי: את רועי, נציג לשכת ראש הממשלה

אליהו ברוכי:  או בגישה שלנו שזה צריך להיות בהתאם לתוקף התקציב, דו-שנתי

אליהו ברוכי:  אז הוא אמר, מכיוון שזה כבר עבר בוועדת שרים לענייני חקיקה וצריכים ליישר קו, אז הוא הולך בגישה שלהם, אבל אין ספק שבראייה מקצועית הגישה שלנו להבנתם נכונה ומבורכת

אליהו ברוכי:  אני מבקש שזה יכנס לפרוטוקול

משה גפני: מאה אחוז

משה גפני:  מי מקריא את החוק? בבקשה

ישי פרלמן: הצעת חוק הגדלת נקודות זיכוי להורים במס הכנסה והגדלת מענק עבודה (הוראת שעה) (תיקון), התשפ"ג-2023     תיקון סעיף 1

ישי פרלמן: 	1

ישי פרלמן:  בחוק הגדלת נקודות זיכוי להורים במס הכנסה והגדלת מענק עבודה 				(הוראת 	שעה), התשפ"ב-2022, בסעיף 1, במקום "עד יום ז' בטבת 					התשפ"ג (31 בדצמבר 2022)" יבוא "עד יום י"ט בטבת התשפ"ד (31 					בדצמבר 2023)"

שולמית אלוני: זו בעצם ההוראה שמאריכה את התקופה המקורית שנקבעה בחוק המקורי שעבר, שדיבר על תקופה של שנת 2022 בלבד

שולמית אלוני:  אם אנחנו ממשיכים והכוונה היא לתת את נקודות הזיכוי למי שהוא בן 6 עד 12 בשנת 2023, זה לא מה שכתוב כרגע בהצעת החוק, כי הצעת החוק מתייחסת רק להארכת התקופה לשנת 2023, אבל בתוך החוק המקורי ההתייחסות היא לזה שנקודות הזיכוי יינתנו בשל כל ילד אשר בשנת 2022 טרם מלאו לו 13 שנים והוא אינו פעוט, זאת אומרת למי שהוא בן 6 עד 12 בשנת 2022, ואם אנחנו נאריך את זה עכשיו לשנת 2023, עדיין ההוראה המקורית תגיד שזה יהיה ביחס למי שהוא בן 6 עד 12 בשנת 2022

אימאן ח'טיב יאסין: אז הוא יהיה בן 13 כאילו

שולמית אלוני: בדיוק

שולמית אלוני:  זה כאילו המשמעות היא שבשנת 2023 הוא יהיה בן 7 עד 13

שולמית אלוני:  זאת הייתה הכוונה שלכם?     

ישי פרלמן: לא, זאת לא הייתה הכוונה

ישי פרלמן:  הכוונה הייתה להמשיך את אותה הוראה מ-6 עד 12

ישי פרלמן:  את צודקת, צריך להחליף פה

ישי פרלמן:  איפה שכתוב 2022 צריך להיות כתוב 2023, אבל שזה יחול רק לגבי השנה הזאת, כלומר ששנה שעברה זה יישאר 6 עד 12 וגם השנה יישאר 6 עד 12 באותה צורה

אימאן ח'טיב יאסין: לא 13?      

ישי פרלמן: 6 עד 12

אימאן ח'טיב יאסין: אחר כך יביאו עוד פעם את ה-13?      

משה גפני: זה מה שאנחנו מדברים עכשיו, לעשות את זה כבר עכשיו

אימאן ח'טיב יאסין: כבר

אימאן ח'טיב יאסין:  למה צריך להתעסק פעמיים?     

שולמית אלוני: אז בעצם ביחס למה שקיים אנחנו נצטרך לתקן כך שמה שהיה אז, הכוונה הייתה למי שהיה בן 6 עד 12 בשנת 2022

שולמית אלוני:  עכשיו כשאתם מבקשים להאריך, אתם מבקשים להאריך ולתקן כך שזה יחול גם על מי שהוא בן 6 עד 12 בשנת 2023

יונתן מישרקי: מספיק אמירה לפרוטוקול או שצריך בנוסח החוק?     

שולמית אלוני: אנחנו נתקן את הנוסח בהתאם

ישי פרלמן: צריך לתקן את הנוסח

ישי פרלמן:       תחילה		2

ישי פרלמן:  תחילתו של חוק זה ביום כ"ה בשבט התשפ"ג (16 בפברואר 2023)

ישי פרלמן: 16 בפברואר 2023 פה זה בעצם בגלל שהוארכה ההוראה מכוח חוק יסוד הכנסת, ככה שאנחנו בעצם רוצים שיהיה המשך ישיר של ההוראה

שולמית אלוני: הוארכה עד יום 15 בפברואר 2023

ישי פרלמן: כן, ואז ב-16 אנחנו מאריכים את זה, ככה שיהיה ילדים בגיל 6 עד 12 יקבלו לגבי כל השנה

ישי פרלמן:       תוקף 		3

ישי פרלמן:  על אף האמור בסעיף 1, אם עד יום י"ב בסיוון התשפ"ג (1 ביוני 2023) לא 				התקבל חוק תקציב המדינה לשנת 2023, יקראו את סעיף 1 כאילו במקום "עד 			יום י"ט בטבת התשפ"ד (31 בדצמבר 2023) נאמר "עד יום י"א בסיוון התשפ"ד 			(31 במאי 2023)"

ישי פרלמן: פה יש סעיף שאומר שבגלל שאנחנו צריכים מקור תקציבי להמשך השנה, אז בעצם אנחנו מחילים את זה עכשיו עד סוף השנה, אבל אם חוק התקציב לא עובר, אז הוראת השעה תפקע בסוף מאי, שבעצם ברגע שזה יעבור אנחנו לא נצטרך לעשות עוד פעולה ולהגיע לפה עוד פעם, אלא זה פשוט יימשך עד סוף השנה

ינון אזולאי: שאלה בעניין הזה

ינון אזולאי:  אם אתה מסתכל על תקציב 1 חלקי 12 והוא כבר עבר ב-2022 כשהסתכלת עליו, הוא לא כלול בפנים?     

ישי פרלמן: לא

ינון אזולאי: למה לא? תסביר

יובל צפריר: זה חלק מתקציב חדש

ינון אזולאי: לא הבנתי

ינון אזולאי:  2022 עבר עם זה

ינון אזולאי:  הבאנו שם מקור תקציבי, הכול היה בסדר

ינון אזולאי:  עכשיו כשאתה מגיע לתקציב חדש שהוא בעצם תקציב המשכי, אתה מסתכל על 1 חלקי 12

ינון אזולאי:  גם אם לא עובר תקציב לצורך העניין, הוא אמור להיות 1 חלקי 12

ינון אזולאי:  אם הוא אמור להיות 1 חלקי 12, גם זה כלול בפנים

יובל צפריר: זה בעולם ההכנסות וזה על פי תחזית ההכנסות

יובל צפריר:  אתה מדבר על עולם ההוצאה

יובל צפריר:  זה עולם אחר

יובל צפריר:  בעולם של הגירעון אנחנו לא יכולים לעשות דבר כזה

יובל צפריר:  זה לא כלול

ינון אזולאי: התשובה שלך הייתה צריכה להיות יותר פשוטה, שבתקציב המשכי שזה היה רק לשנת 2022 וגם ככה לא הצבענו על 2023, אז גם כשהיה אישור זה היה על זה

אליהו (אלי) רביבו: אגב, אני הייתי בטוח שגם יעד הגירעון הוא עם איזשהו צפי ארוך טווח

אליהו (אלי) רביבו:  אם הוא כן, אז למה אתה שולל את מה שינון אמר?      

יובל צפריר: הוא כן

יובל צפריר:  אני אסביר

יובל צפריר:  אולי חבר הכנסת אזולאי אמר את זה בצורה יותר ברורה

יובל צפריר:  לא נקבע התקציב לשנת 2023 ולכן אין לזה לא מקור בצד ההוצאה ולא בצד ההכנסה

אליהו (אלי) רביבו: וואנס, אנחנו נמצאים אדוני היושב-ראש ערב העברת תקציב דו-שנתי

אליהו (אלי) רביבו:  מוצע פה לעדכן את הוראת השעה לעניין הרלוונטי המאוד מאוד מבורך, לשנה

אליהו (אלי) רביבו:  לגישתי זה אמור להיות אקוויוולנטי למועד תקופת התקציב המועבר, ולפיכך הצעתי שאנחנו נצביע בנושא הזה שהוראת השעה תוארך לשנתיים

אליהו (אלי) רביבו:  בדיוק כפי שהתקציב הוא דו-שנתי, גם ההצבעה תהיה לעניין עדכון הוראת השעה עד גיל 18 דו-שנתי

אורית פרקש הכהן: לא הבנתי, אפשר להסביר לי את הנושא של עד 18?     

משה גפני: אני אסביר

משה גפני:  יש תזכיר חוק של הממשלה שאישרה את זה אתמול, שמעלים את נקודות הזיכוי לגיל 18

משה גפני:  אנחנו מדברים פה עד גיל 12

ולדימיר בליאק: בנוסף ל-6–12, 13–18

משה גפני: יפה

משה גפני:  אנחנו מבקשים מהם גם שהם יסכימו לזה, היות והם תולים את זה בתקציב, אם לא יהיה תקציב, החוק הזה לא חל, מה גם שהם מבקשים

אורית פרקש הכהן: גם ה-18 וגם זה שכרגע אנחנו מאשרים

משה גפני: וגם ה-12

משה גפני:  אנחנו מציעים שתלוי בתקציב

משה גפני:  אם יאושר התקציב, אז שזה יהיה עד גיל 18

משה גפני:  למה צריך לבוא עוד פעם לאשר את מה שאישרו אתמול?     

אורית פרקש הכהן: אז אם כך, למה לאשר עכשיו עד 12? בוא נתלה את הכול בזה שיגישו הצעה מתוקנת עד 18

משה גפני: מי שמחוקק זה אנחנו

משה גפני:  הממשלה מציעה לנו

אורית פרקש הכהן: כן, אבל אנחנו יכולים להגיד להם, את זה אנחנו לא רוצים להצביע, תתקנו ותגישו

משה גפני: אבל אורית, אנחנו יכולים להגיד הרבה דברים

אליהו (אלי) רביבו: אנחנו רוצים לתקוע תהליכים או להניע אותם לטובת אזרחי מדינת ישראל?     

אורית פרקש הכהן: אנחנו רוצים לתמרץ תהליכים

אליהו (אלי) רביבו: הנה, זה התמרוץ

אליהו (אלי) רביבו:  בואי נתחיל עם זה כך: קודם כל האופוזיציה רואה איתנו עין בעין

אליהו (אלי) רביבו:  לנהל על זה איזשהו דיון עקר רק בשביל להרגיש שניהלנו אותו, זה קצת לשחק לידיים למי שמתאים שנשחק לידיים שלהם ולא מתאים לנו

ולדימיר בליאק: מי זה?     

אליהו (אלי) רביבו: לא יודע

אורית פרקש הכהן: זה לא קשור דיון עקר, אנחנו באותו צד

אליהו (אלי) רביבו: אני רוצה להגיע לזה באופן פרודוקטיבי

אליהו (אלי) רביבו:  יש הצעה

אליהו (אלי) רביבו:  ההצעה מדברת על הארכת תוקף בהוראת שעה לשנה בזמן שהתקציב הוא דו-שנתי, ואין בזה טעם בכלל

אליהו (אלי) רביבו:  אם התקציב הוא דו-שנתי והוראת השעה מגיעה בכפוף להצעת התקציב, היא צריכה להיות גם דו-שנתית

אליהו (אלי) רביבו:  פשוט

אורית פרקש הכהן: בסדר, אבל יש סוגיה שנייה של עד גיל 18

אליהו (אלי) רביבו: אין בעיה, אבל אנחנו לא נמצאים בסוגיה השנייה

ולדימיר בליאק: מה שאתה מדבר זה כולל 13–18, נכון?     

אליהו (אלי) רביבו: נכון

אורית פרקש הכהן: סליחה היושב-ראש, לא הבנתי את התשובה שלך לשאלה שלי

אורית פרקש הכהן:  קודם כל אני כמובן מסכימה איתך, חבר הכנסת לגבי ההערה שלך של השנתיים, אבל עדיין, אם יורשה לי, אנחנו בממשלה ובתקופה שבה מעמד הזוגות העובדים במדינת ישראל לא באמת זוכה לסיוע משום תחום וסוג שהוא, אז דווקא פה אני כן רוצה להבין את האסטרטגיה שלנו כמחוקקים, איך אנחנו גורמים להגדלת הנקודות עד גיל 18 ולא רק עד גיל 12

משה גפני: הממשלה הביאה הצעת חוק שמגדילים ומאריכים את הוראת השעה עד גיל 12

משה גפני:  נקודת זיכוי זה עושה טוב להורים עובדים, כל החוגים וכל המגזרים

משה גפני:  זה דבר טוב

משה גפני:  בינתיים נודע לנו שהממשלה קיבלה החלטה שהיא רוצה להגדיל את זה לא ל-12 אלא רוצה להגדיל את זה לגיל 18

משה גפני:  זה לא הגיע אלינו

משה גפני:  זה היה בממשלה בוועדת שרים

משה גפני:  אני מציע, זה מה שהציע חבר הכנסת רביבו, שניקח את הצעת החוק הזאת ונשלב אותה בתוך החוק הזה, כלומר במקום שיהיה נקודת זיכוי עד גיל 12, יהיה עד גיל 18

משה גפני:  אלה מה, טוענים במשרד האוצר, אין לנו לזה עדיין מקור תקציבי

משה גפני:  אין עדיין מקור תקציבי גם להצעת החוק שהם מביאים

משה גפני:  הם תולים את זה באישור תקציב המדינה, שאז יש את המקור התקציבי

משה גפני:  אני אומר, גם על גיל 18 נעשה את אותו דבר

משה גפני:  אנחנו נתלה את זה בתקציב המדינה

משה גפני:  כל עוד שתקציב המדינה קיים, החוק קיים

משה גפני:  אם תקציב המדינה לא יהיה קיים, לא יאושר תקציב או לא חשוב מה, החוק הזה לא נכנס

אורית פרקש הכהן: אבל כאן בדיוק נכנסת השאלה שלי, כי אם ממילא ההצבעה שלנו כרגע תלויה בתקציב המדינה בלי קשר, אנחנו בעצם מאשרים את זה על תנאי שעוד לא קרה ועוד לא - - -      

אלישיב ממן: לא, לא, אנחנו מאשרים על תנאי

אלישיב ממן:  החודשים הקרובים בוודאות יינתנו

אלישיב ממן:  גם אם לא יעבור התקציב, עד יוני זה יינתן

אורית פרקש הכהן: הבנתי

אלישיב ממן: ולכן זה חשוב למעסיקים

אלישיב ממן:  הוודאות הזאת מאוד חשובה למעסיקים

אורית פרקש הכהן: ועכשיו השאלה שלי אליך היא אחרת

אורית פרקש הכהן:  האם יש בעצם מחלוקת בין אגף תקציבים לשר האוצר בנושא התקצוב עד 18? מה עמדתכם? אני אשאל את זה מחדש כדי לא להעמיד אותך במצב לא נוח

אורית פרקש הכהן:  האם אתם כאגף תקציבים תומכים בהגדלת נקודות הזיכוי עד גיל 18? אני רוצה לדעת מה העמדה התקציבית שלכם

אורית פרקש הכהן:  מניסיוני זה ישפיע על הסיכוי שזה יגיע לפה

אורית פרקש הכהן:  שיימצא לזה מקור תקציבי

אלישיב ממן: אני לא אגף תקציבים

אלישיב ממן:  רשות המיסים

אלישיב ממן:  אגף תקציבים גם עוד מעט יתייחס

אלישיב ממן:  כן, אתמול עברה החלטת ממשלה שקובעת שיינתנו נקודות זיכוי עד גיל 18 וגם להאריך בצורה קבועה את נקודות הזיכוי מגיל 6 עד 12

אלישיב ממן:  את זה אנחנו מביאים כחלק מתקציב המדינה

ולדימיר בליאק: 18 זה גם קבועה, נכון?     

אלישיב ממן: את שניהם אנחנו נהפוך להוראה קבועה

אלישיב ממן:  מה שאנחנו מציעים פה, בגלל בעיות תפעוליות כי המעסיקים משלמים בסוף כל חודש בגין החודש הקודם וצריכים לתת את נקודות הזיכוי ולא רצינו שייווצר מצב - - -      

אורית פרקש הכהן: של ואקום

אלישיב ממן: הגענו מהר כדי לתת פתרון כדי שאותם עובדים לא יקבלו פתאום ירידה - - -      

אליהו (אלי) רביבו: ואני שואל למה אנחנו צריכים להגיע למצב שגם בפעם הבאה תגיעו מהר ובנמהרות? בוא נבטל את הצורך הזה

אלישיב ממן: אני רק אסביר

אלישיב ממן:  לכן באנו בצורה מהירה גם כדי לא לייצר ביורוקרטיה לעובדים שלא יקבלו ויחזרו

אלישיב ממן:  מה שאנחנו מביאים בתקציב זה לא הוראת שעה כמו שאנחנו מביאים כאן, זה הוראת קבע שתישאר גם להמשך, ולכן גם אם אנחנו ניתן פה הוראת שעה נוספת, נצטרך לבטל אותה כדי לתת הוראת קבע, לכן אנחנו מציעים שזה כן יינתן כחלק מהתקציב בהוראת קבע, כל החבילה שהוצעה אתמול

אלישיב ממן:  אנחנו חושבים שזה נכון יותר

משה גפני: בסדר גמור, אבל עכשיו אנחנו נצביע על גיל 18

אלישיב ממן: בהוראת שעה?     

משה גפני: בהוראת שעה

אליהו (אלי) רביבו: עדכון הוראת השעה

אלישיב ממן: אבל אנחנו רוצים להביא את זה כהוראת קבע

משה גפני: תביאו הוראת קבע בתקציב

משה גפני:  מה אתם מבקשים מאיתנו עכשיו?      

ישי פרלמן: אנחנו מבקשים עכשיו להאריך את הוראת השעה משנה שעברה עד סוף השנה

משה גפני: זה הבנו

משה גפני:  היות ואתם החלטתם שזה עד גיל 18, אנחנו מציעים את הוראת השעה לעשות עד גיל 18, ועל זה אנחנו מבקשים להצביע

אלישיב ממן: לזה אין מקור תקציבי בכלל

משה גפני: בסדר, אני הולך להצביע

אלישיב ממן: אבל זה אנחנו נצטרך לשלם כבר לפני התקציב

אלישיב ממן:  עד יוני זה ייכנס לתוקף ואנחנו צריכים להביא תקציב לזה

אלישיב ממן:  כרגע הוראת השעה קובעת שעד יוני כן נשלם, אז זה אומר שעד יוני צריך לשלם

אליהו ברוכי: אז מה אנחנו רוצים עכשיו, שוב פעם לכבות שריפות?      

אורית פרקש הכהן: כרגע בעצם יש לכם מקור תקציבי רק לפער הקטן של מספר החודשים

יצחק אורבך: אני מרשות המיסים

אליהו ברוכי: שלום אדוני

יצחק אורבך: שלום וברכה

יצחק אורבך:  אנשים כרגע מקבלים שכר וב-1 באפריל, משכורת מרץ כבר לא יקבלו את נקודות הזיכוי

יצחק אורבך:  אנחנו כרגע משקפים את המצב החוקי שקיים במדינה

יצחק אורבך:  משכורות פברואר, אנשים קיבלו את הזיכוי הזה

אליהו ברוכי: נכון

יצחק אורבך: אם אנחנו עכשיו נתחיל בדיונים חדשים האם זה יהיה 12 עד 18 בהמשך, כל הנושא הזה יידחה וממילא אנשים לא יקבלו במשכורת מרץ - - -     

משה גפני: למה, אבל אם אנחנו מאשרים את זה עד גיל 18 - - -      

אלישיב ממן: חייבים את זה ממש מהר

אליהו ברוכי: אז אני שואל אותך, אדוני, האם אתה מבין שבמילים פשוטות אנחנו עוסקים שוב פעם בכיבוי שריפות, נכון?     

אלישיב ממן: כן

אליהו ברוכי: יופי, ואני לא רוצה לעסוק בכיבוי שריפות

אליהו ברוכי:  אני מסרב לקבל את האיום הזה, אדוני

אלישיב ממן: זה לא איום, זה שיקוף של המציאות

אליהו ברוכי: לא, אני מסתכל על זה כאיום

יובל צפריר: חבר הכנסת, אבל אין לנו ברירה

יובל צפריר:  החוק יגיע עוד שלושה חודשים ואנחנו ניסינו לתת מענה מיידי

אורית פרקש הכהן: השאלה שאני יכולה לשאול אותך גם על דעתו של היושב-ראש, היא בעצם במה אתם ניזוקים אם הוועדה הזו נותנת בעצם אישור למפרע לכל החבילה, ומה שייכנס לתוקף ממילא יהיה עד מאי, כי רק לגביו מבחינה משפטית יהיה מקור תקציבי

אורית פרקש הכהן:  אתם מבינים מה אני אומרת? אם אנחנו כוועדת כספים בעצם מאשרים יותר ממה שהגשתם - - -      

אלישיב ממן: זו הוראה אחרת

אלישיב ממן:  מה שאנחנו מביאים זה הוראת קבע

אלישיב ממן:  זה הוראת שעה

אלישיב ממן:  זה ממש עולם אחר

אלישיב ממן:  זה פשוט כאילו לעשות משמש לא נכון

אורית פרקש הכהן: אבל ה-18 באמת יגיע במסגרת התקציב?     

אלישיב ממן: כן, עבר החלטת ממשלה

אורית פרקש הכהן: מה העלות התקציבית של ההרחבה מגיל 12 ל-18?     

קריאה: כל ההרחבה זה 3

קריאה: 9 מיליארד

אורית פרקש הכהן: 4 מיליארד שקלים שנתי?      

יובל צפריר: מ-6 עד גיל 18

אורית פרקש הכהן: בסדר, אבל זה גם נותן תועלות לזוגות העובדים מבחינת הכנסה פנויה

אורית פרקש הכהן:  זה בעצם תוספת של נקודת זיכוי גם מ-13 ועד 18

אורית פרקש הכהן:  לשנתיים או שזה גם יהיה בצורה של הוראת שעה או קבועה?     

יובל צפריר: הוראה קבועה

אורית פרקש הכהן: ייכנס לבסיס התקציב תמיד מגיל ילדות ועד 18 לזוגות שעובדים

ינון אזולאי: אתם מדברים הוראה קבועה בשנת 2024 עד גיל 18, נכון? זה יהיה קבוע

ינון אזולאי:  בקולכם אתם אומרים את זה, משרד האוצר, זה מה שיהיה בתקציב, נכון?      

אלישיב ממן: החלטת ממשלה שהתקבלה, כן

ינון אזולאי: רביבו תקשיב, החלטת ממשלה ויביאו את זה בתקציב בהוראה קבועה לעד גיל 18

ינון אזולאי:  זה יגיע בהוראה קבועה משנת 2024

ינון אזולאי:  זה נמצא כבר בהחלטת ממשלה שעברה וזה יבוא לתקציב

שולמית אלוני: זה תזכיר שגם הופץ כבר

ינון אזולאי: כלומר כולם יכולים לראות את זה

ינון אזולאי:  ההתחייבות של המשרד היא שזה יהיה בהוראה קבועה ולא כמו שאנחנו עכשיו רוצים לעשות את זה, הוראת שעה, שאז זה יגרום לבעיה תקציבית שאנחנו לא יודעים גם מאיפה להביא

אורית פרקש הכהן: המשכיות

משה גפני: ולכן מה?     

ינון אזולאי: ברגע שיש החלטת ממשלה להוראה קבועה, אני חושב שעדיף לנו לתת את ההוראה הקבועה, את הוראת הקבע שזה בחוק - - -      

משה גפני: עכשיו

ינון אזולאי: לא עכשיו, ב-2024 כשזה יגיע בתקציב

משה גפני: לא, אבל הוראת קבע לגבי מה שהם אומרים עכשיו הוראת שעה, לעשות את זה בהוראת קבע

אליהו (אלי) רביבו: זה בדיוק העניין, חבר הכנסת אזולאי

אליהו (אלי) רביבו:  הוא אומר לך שהם לא יכולים

ינון אזולאי: עד גיל 12, תן לי בדיוק מתי אתם רוצים אותו

יובל צפריר: עד סוף השנה

ינון אזולאי: וב-2024?     

יובל צפריר: יהיה הוראת קבע

אליהו (אלי) רביבו: מקובל יהיה עליכם שאנחנו נצביע על הצבעה שהיא דו-מפרקית, זאת אומרת שמצד אחד אנחנו כרגע עד 12, אבל מצהירים בכך שבתקציב זה יהיה ל-2024?     

משה גפני: עד גיל 18

משה גפני: אני מבקש ממשרד האוצר, אתם מתחייבים על זה שתהיה הוראת קבע, שהוראת הקבע הזאת תהיה עד גיל 18 כולל מענק העבודה שיושווה ויעלה לאותו סכום כמו שאתם מציעים בתזכיר החוק

אלישיב ממן: כל מה שפורסם בתזכיר החוק ועבר בהחלטת ממשלה

אליהו (אלי) רביבו: תגיד מה פורסם

אימאן ח'טיב יאסין: תגיד את הנוסח של הדבר

אליהו (אלי) רביבו: תגיד בדיוק

ינון אזולאי: רביבו, אל תלחיץ לי אותם

ינון אזולאי:  אתה מלחיץ לי את האוצר

אליהו (אלי) רביבו: ינון, לא עברת איתנו את הישורת הראשונה

אליהו (אלי) רביבו:  הישורת הראשונה הייתה לוטה בערפל, ואני מבקש לשמוע מהם לפרוטוקול, שבו הם מבהירים לנו מה המחויבות

ינון אזולאי: חבר הכנסת רביבו צודק

אלישיב ממן: אני יכול להקריא את מה - - -      

משה גפני: לא, אל תקריא

משה גפני:  תגיד מה אתם מתחייבים

אלישיב ממן: אנחנו מתחייבים כמו שעבר בהחלטת ממשלה, להביא הוראת קבע שתתקן את פקודת מס הכנסה ותיתן נקודות זיכוי בצורה קבועה מ-2024 מגיל 6 עד גיל 18, כלומר להפוך את הוראת השעה של 6 עד 12 לקבועה וגם לתת תוספת ל-12 עד 18

אלישיב ממן:  בנוסף לזה את הנושא של מענקי עבודה, יש שם את התיקון של השוואת גברים לנשים

אלישיב ממן:  גם את זה אנחנו נביא בתקציב

משה גפני: מענק העבודה לגברים עולה - - -     

אלישיב ממן: עולה ויהיה שווה כמו של נשים

משה גפני: בכמה זה עולה?     

אלישיב ממן: כ-260 מיליון שקלים

דבורה ביטון: איך ההתייחסות כשהורים גרושים?      

אלישיב ממן: אין הבדל

אלישיב ממן:  זה לא רלוונטי

דבורה ביטון: כל הורה יקבל בנפרד?     

אליהו (אלי) רביבו: אני מבקש שנצביע על הנוסח כפי שהוא הקריא לנו אותו עכשיו

משה גפני: אני מבקש לדעת מחברי האופוזיציה האם אתם הולכים איתנו בעניין הזה? אנחנו מצביעים על המשך הוראת השעה כפי שהיא הייתה

משה גפני:  אנחנו מצביעים עד התקציב

משה גפני:  בתקציב יש התחייבות של משרד האוצר שהכול יהפוך להוראת קבע מגיל 6 עד גיל 18

משה גפני:  מענק העבודה של גברים ונשים יושווה

אורית פרקש הכהן: זה במס הכנסה שלילי? מה זה מענק עבודה?     

ינון אזולאי: כן, כן, זה בחוק הזה

משה גפני: יושווה ויעלה גם בהוראת קבע

משה גפני:  זאת התחייבות של משרד האוצר היום, שזה יהיה בתקציב המדינה שיבוא עוד מעט

ינון אזולאי: והוראת השעה זה על 2023 עד שיעבור התקציב ואז זה ייכנס כהוראת קבע

אורית פרקש הכהן: אני הבנתי כאן מאנשי אגף תקציבים שבעצם מבחינה טכנית ומשפטית בגלל מה שמונח כאן נקרא הוראת שעה, בעצם יש לכם את הקושי לחבר פה בין הדרישה שלנו לאיזושהי הבטחה, אישור רחב שלנו עד גיל 18 בהיעדר מקור תקציבי

אורית פרקש הכהן:  אני מוכנה ללכת איתך, היושב-ראש

אורית פרקש הכהן:  אני הייתי מבקשת שבמסגרת ההחלטה אנחנו נאמר בגוף ההחלטה שלנו שהאישור הזה כמובן הוא יוצא מתוך ההנחה שבמסגרת התקציב הוצהר בפנינו שיגיע החוק הרחב עד גיל 18

אורית פרקש הכהן:      אני אלך איתך היושב-ראש כי אנחנו רוצים לעבוד על טובת גופם של דברים, אבל שנרשום את ההצעה שלכם, שנעשה לנו מצג, שאנחנו נקבל בתקציב עד גיל 18

אליהו (אלי) רביבו: אני מעדכן אותך, זו הייתה בקשתי

אליהו (אלי) רביבו:  אומרת היועצת המשפטית, מכיוון שאנחנו מצביעים כרגע על הצעת חוק - - -      

אורית פרקש הכהן: על הוראת שעה

אורית פרקש הכהן:      יש לי שאלה אחרונה, אדוני היושב-ראש, אליכם אנשי אגף תקציבים ורשות המיסים

אורית פרקש הכהן:  מה עמדתכם המקצועית לגבי נקודות זיכוי להורים לילדים קטנים יותר? הרי אלה השנים הקשות ביותר עם המעונות, עם יוקר המחיה, עם הריביות

אורית פרקש הכהן:  אני כשרה בממשלה עוד העליתי את זה

אורית פרקש הכהן:  צריך להגיד, אדוני היושב-ראש, שהגדלת נקודות הזיכוי האלה שאנחנו מצביעים עליהם, אלה על הערכה של עבודה של הממשלה הקודמת שאני הייתי חברה בה, ושל עבודה חשובה של שר האוצר איווט ליברמן

אורית פרקש הכהן:  מה עמדתכם לגבי הקטנים? אני רוצה לשמוע האם פה אפשר יהיה לשפר משהו בתקציב הקרוב?      

ישי פרלמן: הורים לילדים קטנים מקבלים כבר היום ואפילו יותר מאשר מה שאנחנו - - -      

אורית פרקש הכהן: כלומר, אתם חושבים שזה מספיק

אורית פרקש הכהן:  אתם יודעים שאני רוצה חינוך חינם לזוגות עובדים במדינת ישראל

אורית פרקש הכהן:  אתם יודעים את זה וגם הצגנו את זה ליוגב

אורית פרקש הכהן:  עוד יגיע זמנם של הדיונים האלה אם הממשלה הזאת אי פעם תתעסק בדברים האמיתיים

משה גפני: ולדימיר, כן

ולדימיר בליאק: אני רוצה רק לחדד

ולדימיר בליאק:  אנחנו מצביעים עכשיו על הוראת שעה עד סוף 2023 מ-6 עד 18, נכון?     

אליהו (אלי) רביבו: לא, 6 עד 12

אליהו (אלי) רביבו:  12-18 בהתחייבות ל-2024

ולדימיר בליאק: מה התוקף המשפטי של ההתחייבות הזאת?      

אליהו (אלי) רביבו: אמרה היועצת המשפטית שזה מחייב

אורית פרקש הכהן: שום דבר

אורית פרקש הכהן:  כלום, זה מצג

אליהו (אלי) רביבו: לא, זה לא נכון

שולמית אלוני: הופץ תזכיר חוק

שולמית אלוני:  התקבלה אתמול החלטת ועדת שרים

משה גפני: אבל בעיקר אנחנו מתחייבים, חברי הוועדה, שאם זה לא - - -      

ולדימיר בליאק: אז למה לא נצביע עכשיו?      

משה גפני: הם אומרים שאי אפשר

אורית פרקש הכהן: הם מסבירים שזה הוראת שעה וזה כמו סלט ירקות

ולדימיר בליאק: אז אין בעצם תוקף משפטי להצהרה הזאת של האוצר

משה גפני: התוקף מוסרי וציבורי

ולדימיר בליאק: מה שאנחנו מצביעים זה 6-12 עד סוף 2023

משה גפני: נכון

ולדימיר בליאק: אז מה הבשורה?     

משה גפני: הבשורה זה שיש התחייבות בהמשך - - -     

ולדימיר בליאק: שאין לה תוקף משפטי

משה גפני: אימאן

אימאן ח'טיב יאסין: שאלה

אימאן ח'טיב יאסין:  אנחנו עכשיו שמענו את ההתחייבות של האוצר

אימאן ח'טיב יאסין:  מה שחשוב לי זה ההתחייבות שלך, אם זה לא יופיע בתקציב, שלא תצביע

משה גפני: כן, אוקיי

אימאן ח'טיב יאסין: זה ההתחייבות וההצהרה שלך כיושב-ראש ועדת הכספים

משה גפני: נכון

ינון אזולאי: יש גם התחייבות של רכז הקואליציה

ינון אזולאי:  גם הוא

אליהו (אלי) רביבו: חד משמעית

אליהו (אלי) רביבו:  הגישה שלנו זהה

אליהו (אלי) רביבו:  את היית איתנו כל הדיון

משה גפני: שאלת שאלה נכונה

משה גפני:  אני כיושב-ראש הוועדה, אמר את זה גם רכז הקואליציה בוועדת הכספים

משה גפני:  אנחנו הולכים עם הדבר הזה

משה גפני:  אם לא, לא יאושר תקציב

אימאן ח'טיב יאסין: אוקיי, אז אנחנו מוכנים ברע"מ לרדת ל-2024 במקום 2025

משה גפני: ינון

ינון אזולאי: כמובן שאני מסכים יחד אתכם ואנחנו רואים את זה כהתחייבות, שבתקציב 2024 יש גם החלטת ממשלה שהופצה כבר, תזכיר שהופץ

ינון אזולאי:  אני רק מבקש להזכירכם, אנשי האוצר, הייתה פה הבטחה גם

ינון אזולאי:  הבטחה אוצרית, האמת, זה לא בדיוק מילה, אבל של הוועדה, שמס הכנסה שלילי יחול כהוראת קבע מגיל 21

ינון אזולאי:  תבדקו שזה גם בפנים

ינון אזולאי:  עכשיו זה לשלוש שנים והייתה התחייבות שזה יהיה בתקציב הבא כהוראת קבע מגיל 21

ינון אזולאי:  זה נמצא בפנים?      

ישי פרלמן: זה לא בתקציב אבל זה קיים לשלוש שנים הקרובות

ינון אזולאי: בוא נעשה סדר

ינון אזולאי:  הייתה התחייבות

ינון אזולאי:  כשהיה פה יושב-ראש הוועדה אלכס קושניר, יכולתי ללכת אז עד הסוף ולהגיד שיהיה כהוראת קבע, אבל מכיוון שהתחייבתם שזה מה שיהיה בתקציב הבא, זה כבר פעם שנייה שאתם מתחייבים

ינון אזולאי:  פעם שלישית אל תביאו את הגלידה ואל תבואו לפה, אבל אני אומר לכם דבר אחד, בתקציב הבא זה צריך להיות וכמו שהתחייבנו על זה, אני מציע שלא נתחייב גם על זה

ינון אזולאי:  אני מציע שאתם תתחייבו ותקיימו את ההתחייבות שלכם

ינון אזולאי:       הרב גפני, אני רוצה שתצטרף

ינון אזולאי:  הייתה הבטחה פה בקדנציה הקודמת שהביאו את כל מענק העבודה על מס הכנסה שלילי שהוא היה בגיל 23

משה גפני: נכון

ינון אזולאי: ראינו לנכון שזה לא נכון ואמרנו מגיל 21

ינון אזולאי:  עשינו את זה כהוראת קבע, כפשרה שנצביע כולנו בעד

ינון אזולאי:  הצבענו בעד וזה היה כפשרה שיהיה לשלוש שנים מגיל 21, ואמרו לנו שבתקציב הבא זה יהיה כהוראת קבע מגיל 21

משה גפני: אנשי האוצר, תיראו, אני לא יכול לדבר על מה שהיה בתקופת קודמי בתפקיד

משה גפני:  אני לא יודע

משה גפני:  אני מקווה שכן

משה גפני:  אצלי לא יהיה דבר כזה שאתם מביאים החלטת ממשלה ואנחנו מתחייבים, אנחנו חברי ועדת הכספים ואני כיושב-ראש

משה גפני:  אנחנו מתחייבים שלא נצביע על התקציב אם זה לא יהיה בפנים, כולל מה שהעלה חבר הכנסת ינון אזולאי

משה גפני:  יש התחייבות שלכם

משה גפני:  אנחנו נצטרך לאשר את התקציב

משה גפני:  אנחנו לא נאשר את התקציב אם זה לא יהיה בפנים

משה גפני:  שלא תהיה טעות בעניין הזה

משה גפני:  זה הכול

משה גפני:  זה המציאות ולכן, ולדימיר, אם אתה שואל האם יש התחייבות משפטית, התשובה לא, אבל יש התחייבות שמעולם לא הופרה

אורית פרקש הכהן: יש גם החלטת ממשלה ותזכיר חקיקה

ולדימיר בליאק: האם יש מניעה משפטית שאנחנו כוועדה נצביע בעד הארכה בהוראת קבע עד סוף 2024?     

משה גפני: אין מניעה משפטית

אליהו (אלי) רביבו: סליחה, הסבירה היועצת המשפטית שיש

אליהו (אלי) רביבו:  זאת לא ההצעה שמעלים להצבעה

שולמית אלוני: אין מניעה משפטית

שולמית אלוני:  זה לא עניין של מניעה משפטית

שולמית אלוני:  זה בהיבט של מקור תקציבי

דבורה ביטון: אז אם מניעה משפטית למה לא מתקדמים עם זה? זה הכי מתבקש

אליהו (אלי) רביבו: מכיוון שלא הכינו לכך מקור תקציבי

אליהו (אלי) רביבו:  זה מה שהם הסבירו

דבורה ביטון: אבל זה עלול לקרות גם ב-2024

אליהו (אלי) רביבו: לא, אבל יש כבר תזכיר הצעת חוק ויש התחייבות וזה עבר אתמול כבר בוועדת שרים לענייני חקיקה

משה גפני: מאה אחוז

משה גפני:  כן, חאמד

חמד עמאר: אני באתי רק עכשיו באיחור

חמד עמאר:  לקח לי ארבע שעות וחצי להגיע מהצפון לכאן

חמד עמאר:  הייתה תאונה קטנה, סגרה את המדינה

חמד עמאר:       אדוני היושב-ראש, הממשלה הצביעה על תקציב 2022, 2023–2024

חמד עמאר:  האם בתוך ההצבעה של הממשלה שהייתה מופיע מקור תקציבי ל-2024 או לא מופיע? מופיע 2024

חמד עמאר:  אם מופיע ל-2024, למה אנחנו עכשיו לא מצביעים ל-2024? הרי מופיע מקור תקציבי ל-2024

חמד עמאר:  למה אנחנו לא מצביעים עכשיו ל-2024?     

יובל צפריר: חבר הכנסת, מופיע רק אם התקציב יעבור

חמד עמאר: גם 2023 עדיין לא עבר תקציב

חמד עמאר:  גם 2024 לא עבר תקציב

חמד עמאר:  אני חושב, אם יש להם מקור תקציבי ל-2023 ובתוך התקציב של 2024 מופיע שם מקור תקציבי, אני חושב שיש מקום להצביע על 2023-2024

משה גפני: בסדר, אנחנו קיימנו את הדיון הזה

חמד עמאר: אני רק עכשיו הגעתי

חמד עמאר:  לא דיברתי דקה

חמד עמאר:  לפי מה שאני שומע וגם מהחשב הכללי, בינואר-פברואר הייתה ירידה בהכנסות של המדינה

חמד עמאר:  אם אנחנו נמשיך בקצב הזה של ירידה בתקציבים, איך אתם רואים את המצב שההבטחה שלכם תמומש, של 2024?     

משה גפני: תודה

משה גפני:       חבר הכנסת אחמד טיבי, בבקשה

אחמד טיבי: תודה רבה

אחמד טיבי:  מכובדי היושב-ראש, אני תומך בהצעה של חבר הכנסת בליאק, שנצביע גם על 2024 כנדבך נוסף להתחייבות של יושב-ראש הוועדה

משה גפני: אין שני הדברים יחד

משה גפני:  סומכים עליי או שלא

אחמד טיבי: יש

אחמד טיבי:  ההתחייבות שלך, מניסיון, היא התחייבות יצוקה, אבל אפשר לחייב גם את הוועדה, את עצמנו וגם את אגף התקציבים ואת הממשלה

אחמד טיבי:  הרי לא נמציא תקציב באמצעות ההצבעה

אחמד טיבי:  אמרתם שיש מקור תקציבי

אליהו (אלי) רביבו: חבר הכנסת טיבי, אתה יודע מה ההבדל בינך לבין ולדימיר? הוא היה פה כל הדיון לשמוע את ההסברים שלהם ואתה לא, לכן אני מתפלא

אחמד טיבי: תקשיב, אני מכיר את הנושא בעל פה כי זה לא פעם ראשונה

אחמד טיבי:  אני מבקש להעלות בנוסף להצעה שלך, הצעה להצבעה של חברי האופוזיציה כולם על הצבעה לגבי 2024

אחמד טיבי:  שתי הצבעות

משה גפני: אני מחליט איזה הצבעות יהיה

ולדימיר בליאק: אני יכול משפט?      

משה גפני: כן, ולדימיר

ולדימיר בליאק: אדוני, אני חושב שמכיוון שאין מניעה משפטית להצביע על הארכה עד 2024, תפקידה של הוועדה עכשיו להביא בשורה

ולדימיר בליאק:  אנחנו בקדנציה הקודמת הנענו את התהליך הזה

ולדימיר בליאק:  בוא נמשיך אותו וכמו שהצבעת, אגב, לפני כמה שבועות על זה שההפיכה המשטרית לא תשפיע על כלכלת ישראל, אפשר להצביע גם על זה

משה גפני: תודה רבה

משה גפני:  אימאן, בבקשה

אימאן ח'טיב יאסין: אנחנו כאן מדברים על נקודות זיכוי במס

אימאן ח'טיב יאסין:  אני רוצה לשים על השולחן את האוכלוסייה שמקבלת שכר מינימום, שלא משלמת מס והיא תישאר באותו מקום

אימאן ח'טיב יאסין:  גם להם צריך לתת

משה גפני: על זה צריך לקיים דיון אחר

אימאן ח'טיב יאסין: אוקיי, אבל גם להם צריך לתת תשובה

אימאן ח'טיב יאסין:  לא יכול להיות שאנחנו כאילו נמשיך לדחוק אותם למטה, ולכן אני מבקשת שבאמת יהיה דיון על הסוגיה הזאת, שיכניסו את זה בהצעה של תזכיר החוק

משה גפני: תודה רבה

משה גפני:  רבותיי, אנחנו עוברים להצבעה

משה גפני:  אני מבקש להגיד לפני זה דבר אחד

משה גפני:  הממשלה הביאה את הצעת החוק הזאת במליאת הכנסת, העבירה את זה לוועדת הכספים, העלאת נקודות הזיכוי, להמשיך את ההטבה הזאת שניתנת לאנשים עובדים

משה גפני:  אני ביקשתי בתחילת הישיבה וביקשו את זה חברים גם מהקואליציה וגם מהאופוזיציה

משה גפני:  אנחנו ביקשנו, היות ויש החלטת ממשלה להעלות את הגיל מגיל 12 לגיל 18 ולעשות הוראת קבע, אנחנו ביקשנו לעשות את זה עכשיו

משה גפני:  אמרו במשרד האוצר שעדיין אין תקציב ולכן אין מקור תקציבי ואז יכול להיתקע גם החוק הקיים שאותו אנחנו צריכים לאשר, ולכן אנחנו קיבלנו את העמדה הזאת והתחייבות שלי ושל חברי הוועדה ושל רכז הקואליציה בוועדת הכספים

משה גפני:  אם לא יבוא הנושא הזה בגלל שזה לא משנה עכשיו אלא משנה רק להמשך

משה גפני:  אם לא יבוא בתקציב המדינה ההתחייבות הזאת שהייתה גם בוועדת שרים, אנחנו חברי הקואליציה, אני כיושב-ראש הוועדה לא אצביע בעד התקציב, ועל כן אם אנחנו מצביעים בעד ההצעה הזאת שמונחת לפנינו - - -      

אחמד טיבי: שאין בה בשורה

ולדימיר בליאק: אין בה בשורה

משה גפני: שנמצאת לפנינו, אנחנו מצביעים בעד ההצעה הזאת ונגד כל הצעה אחרת ולכן לא יהיו שתי הצבעות, ולכן אני פונה לחברים, יש הצעת חוק, הגדלת נקודת זיכוי להורים במס הכנסה והגדלת מענק העבודה (הוראת שעה)

משה גפני:  מי בעד אישור?     

שולמית אלוני: יש לנו כמה הסתייגויות

משה גפני: בבקשה

שולמית אלוני: אנחנו מתחילים מההסתייגות של סיעת יש עתיד וסיעת העבודה

שולמית אלוני:  יש להם הסתייגות אחת לסעיף 1, כך שבמקום "עד יום י"ט בטבת התשפ"ד (31 בדצמבר 2023) יבוא "עד יום ל' בכסלו התשפ"ה (31 בדצמבר 2024)

משה גפני: מי בעד?     

ולדימיר בליאק: רגע, אני רוצה לנמק

משה גפני: בבקשה

ינון אזולאי: של מפלגת העבודה או יש עתיד?     

ולדימיר בליאק: יש עתיד

ולדימיר בליאק:  ביחד

ולדימיר בליאק:  אדוני היושב-ראש, אני שוב רוצה להדגיש שאנחנו בקדנציה הקודמת הענקנו נקודות זיכוי למשפחות עובדות עם ילדים מגיל 6 עד גיל 12

ולדימיר בליאק:  אני חושב שעכשיו זו הזדמנות שלנו להביא בשורה

ולדימיר בליאק:  אתם ממשלה יציבה, ניצחתם בבחירות, יש לכם 64 מנדטים, יש לכם רוב, אתם ימין על מלא, אתם בטח ימין ליברלי שבעד משפחות עובדות

ולדימיר בליאק:  בואו נביא ביחד בשורה, נאריך את זה עד 2024

ולדימיר בליאק:  יש לי הסתייגות אחת

משה גפני: יפה

משה גפני:  מי בעד ההסתייגות? ירים את ידו

משה גפני:  מי נגד?      

משה גפני: לא אושר     

משה גפני: 10 נגד 8

משה גפני:  ההסתייגות לא התקבלה

ולדימיר בליאק: סירבתם להביא בשורה

ולדימיר בליאק:  רוויזיה

משה גפני: מבקש רוויזיה

משה גפני:  אני רק חוזר ואומר, אנחנו מביאים את הבשורה הזאת

משה גפני:  זה יהיה עד גיל 18 וזה יהיה הוראת קבע, וזאת ההתחייבות של ועדת הכספים

ולדימיר בליאק: שאין לה תוקף משפטי

משה גפני: יש לזה תוקף ועוד איך

משה גפני:  הלאה, מה עוד?     

שולמית אלוני: הסתייגויות של סיעת רע"מ

שולמית אלוני:  בסעיף 1 במקום "31 בדצמבר 2023" יבוא 31 בדצמבר 2025"

אימאן ח'טיב יאסין: אנחנו מדברים על אותו עיקרון שהמצב הוא קשה ויוקר המחיה ממשיך גם להכות בכולנו ולכן אנחנו חושבים שמן הראוי שההוראה הזאת תוארך עד שנת 2025

משה גפני: זה יהיה עד אז

משה גפני:  מי בעד ההסתייגות? ירים את ידו

משה גפני:  מי נגד?      

משה גפני: לא אושר     

משה גפני: ההסתייגות לא התקבלה

משה גפני:  הלאה

שולמית אלוני: בסעיף 3 במקום "31 במאי 2023" יבוא "31 בדצמבר 2027"

משה גפני: של מי זה?     

שולמית אלוני: של קבוצת רע"מ

משה גפני: מי בעד ההסתייגות? מי נגד?      

משה גפני: לא אושר     

משה גפני: ההסתייגות לא התקבלה

שולמית אלוני: אנחנו עוברים להסתייגויות של סיעת ישראל ביתנו

שולמית אלוני:  סעיף 1 יימחק

משה גפני: מי בעד? מי נגד?  

משה גפני: לא אושר     

משה גפני: לא התקבל

שולמית אלוני: סעיף 2 יימחק

משה גפני: מי בעד ההסתייגות? מי נגד?      

משה גפני: לא אושר     

משה גפני: לא התקבלה

שולמית אלוני: סעיף 3 יימחק

משה גפני: מי בעד? מי נגד?     

משה גפני: לא אושר     

משה גפני: לא התקבל

שולמית אלוני: בסעיף 2 להצעת החוק במקום "שתחילתו תהיה ב-16 בפברואר 2023" יהיה "ב-1 בינואר 2023"

שולמית אלוני:  זה כאילו ללכת אחורה

משה גפני: למה ללכת אחורה?     

שולמית אלוני: זה ממילא חל

משה גפני: אתם רוצים שנקודות זיכוי יהיו פחות? אתה רוצה להצביע על זה?     

חמד עמאר: מתי הסתיימו נקודות הזיכוי?     

שולמית אלוני: ב-15 בפברואר הסתיימו ולכן נקבע התחילה ל-16 בפברואר

חמד עמאר: בסדר, אז אני מוריד את ההסתייגות הזאת

משה גפני: הוא מוריד

משה גפני:  חמד הוא איש חכם

משה גפני:  הלאה

אורית פרקש הכהן: גם אני נמנעת בכל ההסתייגויות

משה גפני: מאה אחוז

שולמית אלוני: אנחנו עוברים לקובץ ההסתייגויות של המחנה הממלכתי

שולמית אלוני:  בסעיף 1 במקום "עד יום י"ט בטבת (31 בדצמבר 2023)" יבוא "עד ל' בכסלו (31 בדצמבר 2024)"

משה גפני: מי בעד? מי נגד?      

משה גפני: לא אושר     

משה גפני: ההסתייגות לא התקבלה

משה גפני:  עכשיו מביאים הסתייגויות?     

שרן השכל: כן

שרן השכל:  אנחנו רוצים גם לנמק, הרב גפני

משה גפני: בסדר, אני אתן לכם לנמק אבל זה לא בסדר שעכשיו מביאים את זה

שולמית אלוני: ההסתייגות השנייה היא הסתייגות שלא מסתדרת מבחינה תחבירית, אז אנחנו מדגלים עליה

שולמית אלוני:  אנחנו עוברים להסתייגות השלישית

אורית פרקש הכהן: אני נמנעת בכל ההסתייגויות

אורית פרקש הכהן:  אני לא חושבת שיש בזה טעם

משה גפני: אורית פרקש הורידה את ההסתייגויות

אורית פרקש הכהן: הורדתי כי שרן רוצה עדיין את ההסתייגויות

אורית פרקש הכהן:  אני נמנעת בכל ההסתייגויות

אורית פרקש הכהן:  אם זה היה תלוי בי אני הייתי מורידה

משה גפני: בסדר

משה גפני:  לא קרה כלום, היא נמנעת

שרן השכל: זה בסדר

שרן השכל:  יכול להיות יש עוד שרוצים להימנע

משה גפני: אני אסביר לך את אורית

משה גפני:  אורית אומרת, החוק הזה הוא חוק טוב

משה גפני:  זה גם ממשיך את מה שעשתה הממשלה הקודמת

משה גפני:  אנחנו גם מתחייבים שמה שלא היה בפעם הקודמת - - -      

שרן השכל: בשביל זה אנחנו רוצים לשפר את החוק

שרן השכל:  אנחנו רוצים להאריך את התוקף שלו

שרן השכל:  אנחנו רוצים להוסיף עוד שנים

שרן השכל:  אנחנו מנסים לחזק אותו

משה גפני: הבנו

משה גפני:  מה שאתם רוצים לעשות אני מבין

שולמית אלוני: גם הסתייגויות 3 ו-4 הן מתייחסות לפן - - -      

משה גפני: הלאה

משה גפני:  חבל על הזמן

שולמית אלוני: הסתייגות 5

שולמית אלוני:  בסעיף 3 במקום "עד י"א בסיוון התשפ"ד (31 במאי 2023)" יבוא "עד יום י"א בסיוון התשפ"ג (31 במאי 2023)"

משה גפני: את רוצה לנמק?     

שרן השכל: אנחנו רוצים לנמק

שרן השכל:  תיראו, אנחנו מוכנים להסיר את ההסתייגות הזאת כמובן במידה ויאשרו להאריך את זה לשנתיים

שרן השכל:  אנחנו רוצים עכשיו בהחלטה היום של ועדת כספים כבר להאריך את זה משום שמי כמוך יודע, גפני, ברגע שיגיע כבר התקציב וברגע שיתחילו לדבר, אז פתאום האוצר יבוא - - -      

משה גפני: אבל יש התחייבות שלנו, כל חברי הקואליציה

שרן השכל: ויגיד, אבל רגע, אין לנו תקציב, ואז יתנו לך את זה במשהו אחר ובסוף לא נראה את זה במשך שנתיים

שרן השכל:  במקום זה זה יהיה אך ורק לשנה

משה גפני: הסתייגות מיותרת

משה גפני:  מי בעד ההסתייגות? ירים את ידו

משה גפני:  מי נגד?      

משה גפני: לא אושר

שרן השכל: רגע, מה עם נמנע? אולי יש עוד נמנעים?     

משה גפני: מי נמנע? אורית נמנעת בכל ההסתייגויות

שולמית אלוני: הסתייגות 6 גם מתייחסת להיבטים תחביריים

שולמית אלוני:       אנחנו עוברים להסתייגות 7

שולמית אלוני:  בסעיף 3 במקום "עד יום י"א בסיוון התשפ"ג (31 במאי 2023)" יבוא "עד יום י' בתפוז התשפ"ד (30 ביוני 2023)"

משה גפני: מי בעד?     

שרן השכל: רגע, נימוק

משה גפני: לא חייבים

משה גפני:  מי בעד? מי נגד?      

משה גפני: לא אושר     
 

משה גפני: ההסתייגות לא התקבלה

ולדימיר בליאק: אתה אפילו לא סופר, לא מסתכל

משה גפני: מרגיז אותי ההסתייגויות האלה

משה גפני:  אני לא זוכר אי פעם - - -      

ולדימיר בליאק: אתה אף פעם לא זוכר אי פעם

ולדימיר בליאק:  אתה רוצה שאני אזכיר לך?      

שרן השכל: אתה יודע כמה הסתייגויות קרעי היה מניח על השולחן הזה? לא הבאנו לך 1,000 הסתייגויות, הבאנו 20 הסתייגויות

משה גפני: אני לא זוכר שיושב-ראש ועדת הכספים הקודם ישב כאן והתחייב מבלי שהוא קיבל הוראה

משה גפני:  לא זוכר דבר כזה

ולדימיר בליאק: מה זה קשור? הוא כאן?     

משה גפני: אני חבר בקואליציה

משה גפני:  אני מתחייב על זה

משה גפני:  יושב פה רכז הקואליציה, מתחייב, ואתם מגישים הסתייגויות

אליהו (אלי) רביבו: לא, וניהלנו ביחד איתם דיון מאוד מאוד עמוק

אליהו (אלי) רביבו:  לא באנו באופן שרירותי

אליהו (אלי) רביבו:  הרי מה תמיד הם מאשימים אותנו? שאנחנו מגיעים ומבצעים הצבעות ללא דיון

משה גפני: הלאה

שולמית אלוני: הסתייגות מספר 8

שולמית אלוני:  "אחרי סעיף 3 יבוא סעיף 4"

ולדימיר בליאק: קיימת דיון עומק ונשארת באותה נקודה

אליהו (אלי) רביבו: תשמע, אני לא חמור

אליהו (אלי) רביבו:  כשמסבירים לי משהו ומוציאים לי התחייבות, ואומרת לי היועצת המשפטית של הוועדה שכבר הוצא אתמול תזכיר הצעת חוק ועבר ועדת שרים לענייני חקיקה, ההתחייבות שלי ושל יושב-ראש הוועדה אמורה לתת לכם גרנטי שאנחנו רואים עין בעין

ולדימיר בליאק: נראה אותך לא מצביע בעד התקציב אם לא הביאו את זה

שרן השכל: כשראש הממשלה מגיע ומתחייב שנגיד בנק ישראל, תישאר לו עצמאות מלאה, אתה מאמין לו?     

אליהו (אלי) רביבו: הנה, עובדה

שרן השכל: גפני מביא חוק שעושה את הדבר ההפוך לחלוטין, אז למי אתה מאמין, ליושב-ראש ועדת כספים או לראש הממשלה?      

משה גפני: בבקשה

עאידה תומא סלימאן: יש עדיין סיכוי כזה שמאמינים לראש הממשלה?     

שרן השכל: לא סומכים על הבטחות על הקרח

שרן השכל:  אנחנו מבקשים שזה יעבור עכשיו

ולדימיר בליאק: לטובת המשפחות

שרן השכל: הוא אומר, יש התחייבות של ועדת כספים

שרן השכל:  את האמת, אני כנראה סומכת על יושב-ראש ועדת כספים בעניין הזה

משה גפני: תודה

ולדימיר בליאק: גם אני סומך

ולדימיר בליאק:  אני רק אומר שברגע האמת יגידו לכם להצביע

משה גפני: ולדימיר, זה באמצע הצבעות

משה גפני:  כן

שולמית אלוני: הסתייגות מספר 8

שולמית אלוני:  אחרי סעיף 3 יבוא סעיף 4

שולמית אלוני:  "על אף האמור בסעיף 1, אם יתקבל חוק תקציב המדינה לשנים 2023–2024, יקראו את סעיף 1 כאילו במקום עד יום י"ט בטבת התשפ"ד (31 בדצמבר 2023) נאמר עד יום ל' בכסלו התשפ"ה (31 בדצמבר 2024)"

משה גפני: מי בעד ההסתייגות? ירים את ידו

שרן השכל: זה לשנתיים

שרן השכל:  אנחנו יכולים לנמק?     

משה גפני: מי נגד?      

משה גפני: לא אושר     

משה גפני: ההסתייגות לא התקבלה

שולמית אלוני: הסתייגות 9

שולמית אלוני:  אחרי סעיף 3 יבוא סעיף 4

שולמית אלוני:  "למרות האמור בסעיף 1, אם יתקבל חוק תקציב המדינה יקראו את סעיף 1 כאילו במקום עד יום י"ט בטבת התשפ"ד (31 בדצמבר 2023) יבוא "31 בדצמבר 2024)"

משה גפני: מי בעד? מי נגד?      

משה גפני: לא אושר     

משה גפני: ההסתייגות לא התקבלה

שרן השכל: אתה לא נותן לנמק

משה גפני: חלק אני נותן

משה גפני:  זה סתם פיליבסטר מיותר

שרן השכל: זה חלק מהכלים הפרלמנטריים שיש לנו פה בכנסת

משה גפני: בסדר

משה גפני:  לא חייבים לתת

ולדימיר בליאק: בטח שחייבים

ולדימיר בליאק:  לנמק הסתייגות לא חייב?     

שולמית אלוני: במקום סעיף 3 יבוא "חוק זה תקף בכנסת ה-25 בלבד"

משה גפני: מי מנמק?      

שרן השכל: אתה יושב-ראש הוועדה אומר לנו שאתה נותן לנו את ההבטחה הזו

שרן השכל:  בא חבר הכנסת רביבו והוא אומר רגע, אבל יש התחייבות

שרן השכל:  אני אמרתי לו מקודם, אוקיי, אז הייתה התחייבות למשל ממש לא מזמן מראש הממשלה שעצמאותו של נגיד בנק ישראל תישמר, ואז מגיעה הבטחה מיושב-ראש ועדת הכספים להעביר חוק שלמעשה מגביל את עצמאותו, אז השאלה שלי לאיזה הבטחה אנחנו צריכים להאמין, להבטחה של ראש הממשלה או להבטחה של יושב-ראש ועדת הכספים?      

משה גפני: תודה רבה

משה גפני:  זה לא נושא הדיון בכלל

שרן השכל: לא, הוא העלה את זה

משה גפני: מי בעד ההסתייגות? ירים את ידו

משה גפני:  מי נגד?      

משה גפני: לא אושר     

משה גפני: ההסתייגות לא התקבלה

שרן השכל: מה עם נמנע? יש גם נמנעים

משה גפני: מי נמנע? אחת נמנעת

משה גפני:  כן

שולמית אלוני: אחרי סעיף 3 יבוא סעיף 4

שולמית אלוני:  "הוראות סעיף זה יבוטלו במידה שהמהפכה המשטרית תיכנס לתוקף"

משה גפני: להצביע על זה?     

אורית פרקש הכהן: אני אשמח

משה גפני: מי בעד ההסתייגות? מי נגד? מי נמנע?     

משה גפני: לא אושר     

משה גפני: ההסתייגות לא התקבלה

שולמית אלוני: "הוראות סעיף זה יבוטלו במידה שהגרעון יגדל בסוף שנת המס הנוכחית ביחס לסוף שנת המס הקודמת"

משה גפני: מי בעד? מי נגד?      

משה גפני: לא אושר     

משה גפני: לא התקבלה

שרן השכל: רגע, אתה לא נותן לנו את ההזדמנות לנמק

משה גפני: מה לנמק? אתם נגד החוק הזה?     

שרן השכל: כמה היו נגד? אני לא ראיתי פה את חברי היקר מצביע

שרן השכל:  הוא לא הצביע

חמד עמאר: לא ראיתי שהצביעו נגד

חמד עמאר:  אף אחד לא הרים יד

שרן השכל: הם לא הצביעו נגד

שרן השכל:  ההסתייגות עברה, חבר הכנסת גפני

אליהו (אלי) רביבו: ממש לא

שרן השכל: הם לא הצביעו

משה גפני: הם לא הצביעו בעד

משה גפני:  אני חוזר על ההצבעה למען הסר ספק

שרן השכל: אתם יכולים לראות במצלמות

משה גפני: מי בעד ההסתייגות? ירים את ידו

משה גפני:  מי נגד?      

שרן השכל: נמנעים גם

שרן השכל: לא אושר     

משה גפני: נגד – 9

משה גפני:  ההסתייגות לא התקבלה

שולמית אלוני: הסתייגות 13

שולמית אלוני:  "לא יינתנו נקודות זיכוי נוספות בעבור ילד - - -      

משה גפני: מי בעד? מי נגד?      

ולדימיר בליאק: לא אמרת בעד מה

שרן השכל: ארבעה

משה גפני: ההסתייגות לא התקבלה

משה גפני:  כן, הלאה

שולמית אלוני: הסתייגות 14

שולמית אלוני:  "לא יינתנו נקודות זיכוי נוספות בעבור ילד מעבר לילד הרביעי בכל משפחה"

משה גפני: מי בעד? מי נגד? מי נמנע?     

משה גפני: לא אושר     

משה גפני: ההסתייגות לא התקבלה

שולמית אלוני: 15

שולמית אלוני:  "לא יינתנו נקודות זיכוי נוספות בעבור ילד להורים שלא שירתו בצבא"

משה גפני: מי בעד? מי נגד? מי נמנע?     

משה גפני: לא אושר     

משה גפני: ההסתייגות לא התקבלה

משה גפני:  אחמד, אתם הייתם צריכים להצביע נגד

אחמד טיבי: לכן הצבענו נגד

משה גפני: כל הכבוד

משה גפני:  הם הצביעו נגד

משה גפני:  הלאה

אחמד טיבי: אבל לא אמרת של מי ההסתייגות, כי בליאק הצביע בעדה

אחמד טיבי:  של מי ההסתייגות?     

משה גפני: הכול של המחנה הממלכתי

משה גפני:  זה הסתייגות של המחנה הממלכתי

אחמד טיבי: תחזור עוד פעם על ההסתייגות

משה גפני: ההסתייגות היא שלא יינתנו - - -      

שולמית אלוני: נקודות זיכוי נוספות בעבור ילד להורים שלא שירתו בצבא

אחמד טיבי: ערבים וחרדים, אבל חרדים הם יהודים, מקבלים את הכול

אחמד טיבי:  נשאר רק הערבים

אחמד טיבי:  על זה בליאק הצביע בעד

משה גפני: בסוף, בסוף, בסוף הערבים מקבלים, החרדים לא

משה גפני:  בבקשה, הלאה

שולמית אלוני: "לא יינתנו נקודות זיכוי נוספות בעבור ילד להורים שהורשעו בעבירות מס"

משה גפני: מי בעד ההסתייגות? מי נגד?      

משה גפני: לא אושר     

משה גפני: לא התקבלה

משה גפני:  הלאה

שרן השכל: מה עם נמנע?     

אורית פרקש הכהן: עוד כמה כאלה יש?      

משה גפני: עוד ארבע

משה גפני:  כן

שולמית אלוני: סעיף 17

שולמית אלוני:  "הוראות סעיף זה יבוטלו במידה ששער הדולר יחצה את רף 4 השקלים"

משה גפני: הבנו

משה גפני:  מי בעד? מי נגד? מי נמנע?     

משה גפני: לא אושר     

משה גפני: ההסתייגות לא התקבלה

שולמית אלוני: "הוראות סעיף זה יבוטלו במידה שריבית בנק ישראל תחצה את רף 5%"

משה גפני: מי בעד? מי נגד? מי נמנע?     

משה גפני: לא אושר     

משה גפני: ההסתייגות לא התקבלה

משה גפני:  אתם רק שמים לב איזה הסתייגויות אתם מגישים

משה גפני:  אני מקווה

משה גפני:  אתם באים ואומרים שהריבית תעלה, הדולר יעלה, אז האנשים שעובדים יסבלו, לא יקבלו נקודות זיכוי

משה גפני:  כל הכבוד להסתייגויות האלה

ולדימיר בליאק: למה הריבית עולה? בוא נדבר על זה, למה הדולר מתחזק?      

אליהו (אלי) רביבו: זה לא רלוונטי לדיון

משה גפני: ועוד איך רלוונטי

אליהו (אלי) רביבו: אנחנו רוצים לעבוד

חמד עמאר: רואים שאתם רוצים לעבוד

חמד עמאר:  רואים מאוד שאתם רוצים לעבוד

חמד עמאר:  אני אומר לך, כל ההבטחה שלך לא תהיה שווה כלום כי יבוא השר יגיד לך, ירדו הכנסות המדינה ואנחנו לא יכולים לתת את נקודות הזיכוי

חמד עמאר:  זה מה שיהיה

חמד עמאר:  אין נקודות זיכוי, לא יהיה

חמד עמאר:  ב-2024 לא יהיה אם לא נצביע עכשיו

חמד עמאר:  האוצר מחליט

אליהו (אלי) רביבו: אדוני היושב-ראש, הם לא ברשות דיבור

חמד עמאר: האוצר יבוא ויגיד לך, ירדו הכנסות המדינה

שרן השכל: גם אתה לא ברשות דיבור

שרן השכל:  לנו יש רשות דיבור

משה גפני: תודה

שולמית אלוני: הסתייגות 19 מדברת על מענק העבודה הקבוע בסעיף, אבל בסעיף לא קבוע מענק העבודה, אז אין בזה היגיון

משה גפני: אז להוריד את ההסתייגות

משה גפני:  הלאה

שרן השכל: מי הוריד את ההסתייגות?     

משה גפני: היא

שולמית אלוני: היא מדברת על מענק העבודה הקבוע בסעיף

משה גפני: הסברת

משה גפני:  עם כל הכבוד, לא מסבירים פה עשר פעמים

שרן השכל: גפני, לא יכול להלחיץ ככה את היועצת המשפטית

שרן השכל:  אנחנו צריכים להבין

אליהו (אלי) רביבו: תהיו מרוכזים

אליהו (אלי) רביבו:  היא מדברת מאוד פשוט

משה גפני: כן

שולמית אלוני: הסתייגות 20

שולמית אלוני:  "בהינתן שיינתן פטור לתלמידי ישיבות מגיוס לצה"ל, נקודות הזיכוי המוענקות בסעיף זה יוכפלו"

שרן השכל: אתה לא מעוניין להכפיל את נקודות הזיכוי

משה גפני: מי בעד ההסתייגות?     

שרן השכל: בטח שאנחנו בעד

שרן השכל:  גפני, אתה לא בעד להכפיל את נקודות הזיכוי?     

משה גפני: מי נגד? מי נמנע? 

משה גפני: לא אושר     

משה גפני: ההסתייגות לא התקבלה

שולמית אלוני: אין הסתייגויות נוספות

משה גפני: מה עם החוק?     

שולמית אלוני: צריך לשים לב לשני תיקונים

משה גפני: בבקשה

שולמית אלוני: בתוך החוק המקורי יש הפניה למי שהוא בן 6 עד 12 בשנת 2022, לכן צריך לתקן כאן גם כך שיהיה ברור שהכוונה היא שנקודות הזיכוי עכשיו לפי החוק הזה יינתנו למי שהוא בן 6 עד 12 בשנת 2023

משה גפני: ולא גיל 7

שולמית אלוני: בדיוק, ולא גיל 7 עד גיל 13

אימאן ח'טיב יאסין: אבל גם לא 13

שולמית אלוני: בדיוק

שולמית אלוני: בדיוק

שולמית אלוני:  אמרנו שנתקן את זה בנוסח

שולמית אלוני:  שזה יחול על מי שהוא בן 6 עד 12 בשנת 2023

שולמית אלוני:  בסעיף 3 בתוקף יש טעות ניסוחית

שולמית אלוני:  כתוב עד יום י"א בסיוון התשפ"ד

שולמית אלוני:  זה צריך להיות עד יום י"א בסיוון התשפ"ג (31 במאי 2023)

שולמית אלוני:  גם את זה אנחנו נתקן

משה גפני: תודה רבה

ינון אזולאי: רגע, הרב גפני, רק הערה קטנה לדבריך

ינון אזולאי:  כשפעם שעברה עלה הנושא הזה, מהפרוטוקול עולה שהרב גפני אמר, אנחנו מסירים את ההסתייגויות, משאירים הסתייגות אחת רק שנוכל לדבר במליאה

ינון אזולאי:  גם אני הסכמתי לזה

ינון אזולאי:  גם שלמה קרעי באותו חוק, באותו נושא הסרנו את כל ההסתייגויות, השארנו התחייבות אחת בשביל לדבר במליאה, לא מעבר לכך

ינון אזולאי:  היה התחייבות גם על גיל 21, רק שתדעו, ונועה שוקרון ישבה פה

ינון אזולאי:  גם היא דיברה על המקור התקציבי שימצאו לזה וגיל 21 צריך להיות

ינון אזולאי:  אנחנו מדברים על מס הכנסה שלילי שגיל 21, דיברנו על זה, בהוראת קבע מהתקציב הבא

ינון אזולאי:  זה היה גם בפרוטוקול בהתחייבות של - - -     

משה גפני: תודה רבה

משה גפני:      הצעת חוק הגדלת נקודות זיכוי להורים במס הכנסה והגדלת מענק עבודה, עם התיקונים שאמרה היועצת המשפטית

משה גפני:  מי בעד אישור הצעת החוק? ירים את ידו

משה גפני:  מי נגד? מי נמנע?     

משה גפני: אושר     

משה גפני: אין מתנגדים

משה גפני:  יש נמנעים והצעת החוק אושרה - - -     

ולדימיר בליאק: אדוני היושב-ראש, הגשתי רוויזיה על ההסתייגות

ולדימיר בליאק:  מכיוון שאנשים צריכים לקבל משכורות, אני לא רוצה לעכב את אישור החוק הזה, אז אני מסיר את הרוויזיה

ולדימיר בליאק:  אני רק רוצה להדגיש שפספסנו פה הזדמנות אמיתית להביא בשורה

ולדימיר בליאק:  כשהבאתם לפה הצעה להכפיל את המימון למשפחת נתניהו, לא שמעתי התחייבות

ולדימיר בליאק:  מצאתם מקור תקציבי

ולדימיר בליאק:  לנבצרות, למתנות, לכול יש אישור ודווקא כאן נמנעתם מלהביא בשורה למשפחות העובדות כי אתם לא עובדים למען מעמד הביניים

אליהו (אלי) רביבו: בוא תהנה מהתחייבות שלי ושל היושב-ראש

אליהו (אלי) רביבו:  זה בפרוטוקול, חמד

חמד עמאר: תשמע, אתה חדש כאן

חמד עמאר:  אני מאוד ותיק כאן

אליהו (אלי) רביבו: ועם כל זה הכתפיים שלי רחבות

חמד עמאר: אני אומר לך מעכשיו ותרשום מה שאני אומר לך

חמד עמאר:  תקציב המדינה, מה שהובטח לא יהיה כי לא יהיו הכנסות ולא יהיה מקור תקציבי

אליהו (אלי) רביבו: אני יודע לדבר על מה שהצבעתי כרגע

חמד עמאר: זה לא יהיה שווה כלום

אליהו (אלי) רביבו: אנחנו לא נצביע על תקציב המדינה אם זה לא יעודכן

חמד עמאר: הדולר כבר 3

חמד עמאר: 7

משה גפני: חמד, תודה רבה

משה גפני:  אתה מטיל ספק במה שאנחנו מתחייבים

חמד עמאר: אני לא מטיל ספק

משה גפני: זה בסדר

משה גפני:  אנחנו התחייבנו וזה מה שיהיה בעזרת השם, ויש בשורה גדולה בעניין הזה

משה גפני:       הפסקה חמש דקות